polyglot-tagger/wikipedia-language-snippets-filtered huggingface dataset:
1989ರ ಮಧ್ಯಕಾಲದಲ್ಲಿ, ನಿರ್ಮಾಪಕ ಫ್ಲಡ್‌ ಹಾಗೂ ತಾಂತ್ರಿಕ ವಿಜ್ಞಾನಿ ಫ್ರಾಂಕೊಯ್ ಕೆವೊರ್ಕಿಯನ್‌ರೊಂದಿಗೆ ವಾದ್ಯತಂಡವು ಮಿಲ್ಯಾನ್‌ನಲ್ಲಿ ಧ್ವನಿಮುದ್ರಣ ಆರಂಭಿಸಿತು. ಇದರ ಫಲವಾಗಿ 'ಪರ್ಸನಲ್‌ ಜೀಸಸ್‌' ಎಂಬ ಏಕಗೀತೆಯು ಬಿಡುಗಡೆಯಾಯಿತು. ಇದರ ಬಿಡುಗಡೆಯ ಮುಂಚೆ, ಯ ಪ್ರಾದೇಶಿಕ ವಾರ್ತಾಪತ್ರಿಕೆಗಳ ವೈಯಕ್ತಿಕ ಅಂಕಣಗಳಲ್ಲಿ" " ಎಂಬ ಪದಗಳುಳ್ಳ ಜಾಹೀರಾತುಗಳೊಂದಿಗೆ ಮಾರುಕಟ್ಟೆ ಅಭಿಯಾನ ಆರಂಭಿಸಲಾಯಿತು. ನಂತರ, ಈ ಜಾಹೀರಾತುಗಳಲ್ಲಿ ದೂರವಾಣಿ ಸಂಖ್ಯೆಯನ್ನು ನಮೂದಿಸಲಾಯಿತು. ಈ ಸಂಖ್ಯೆಯನ್ನು ಡಯಲ್‌ ಮಾಡಿದವರು ಈ ಹಾಡು ಕೇಳಬಹುದಾಗಿತ್ತು. ಇದರ ಫಲವಾದ ಉತ್ಸಾಹವು ಈ ಏಕಗೀತೆಯ ಜನಪ್ರಿಯತೆಯು ಸಂಗೀತ ಪಟ್ಟಿಗಳಲ್ಲಿ 13ನೆಯ ಸ್ಥಾನ ಗಳಿಸಲು ನೆರವಾಗಿ, ಇದುವರೆಗೂ ಬಹಳಷ್ಟು ಮಾರಾಟವಾದ ಏಕಗೀತೆಗಳಲ್ಲಿ ಒಂದೆನಿಸಿತು. ಅಮೆರಿಕಾ ಸಂಯುಕ್ತ ಸಂಸ್ಥಾನದಲ್ಲಿ ಇದು ಮೊಟ್ಟಮೊದಲ ಸ್ವರ್ಣ ಏಕಗೀತೆ ಹಾಗೂ 'ಪೀಪಲ್ ಆರ್‌ ಪೀಪಲ್‌' ನಂತರ ಮೊಟ್ಟಮೊದಲ ಟಾಪ್‌ 40 ಜನಪ್ರಿಯ ಗೀತೆಗಳ ಪಟ್ಟಿಯಲ್ಲಿ ಸ್ಥಾನ ಗಳಿಸಿದ ಮೊದಲ ಹಾಡಾಗಿತ್ತು. ಕ್ರಮೇಣ, ವಾರ್ನರ್‌ ಬ್ರದರ್ಸ್‌ ರೆಕಾರ್ಡ್ಸ್‌ ಇತಿಹಾಸದಲ್ಲಿ ಅತಿ ಹೆಚ್ಚು ಮಾರಾಟವಾದ 12-ಅಂಗುಲದ ಏಕಗೀತೆ ಎನಿಸಿತು.
ಡೆಪೆಷ್‌ ಮೋಡ್‌ ವಾದ್ಯತಂಡದ 12ನೆಯ ಅಲ್ಬಮ್‌ನ ಹೆಸರನ್ನು ಸೌಂಡ್ಸ್‌ ಆಫ್‌ ದಿ ಯುನಿವರ್ಸ್ ‌' ಎಂದು ಕರೆಯಲಾಗುವುದು ಎಂದು ತಂಡದ ಅಧಿಕೃತ ಅಂತರಜಾಲತಾಣವು 2009ರ ಜನವರಿ 15ರಂದು ಘೋಷಿಸಿತು. ಅಲ್ಬಮ್‌ನ್ನು 2009ರ ಏಪ್ರಿಲ್‌ ತಿಂಗಳಲ್ಲಿ ಬಿಡುಗಡೆಗೊಳಿಸಲಾಯಿತು.ಅವು ಐಟ್ಯೂನ್ಸ್‌ ಪಾಸ್‌ ಮೂಲಕವೂ ಲಭ್ಯವಾದವು. ಇದರ ಮೂಲಕ ಖರೀದಿದಾರ ಅಧಿಕೃತ ಬಿಡುಗಡೆಯ ಕೆಲ ವಾರಗಳ ಮುಂಚೆಯೇ ಅಲ್ಬಮ್‌ನ ಹಾಡುಗಳನ್ನು ಸ್ವೀಕರಿಸಬಹುದು. ಐಟ್ಯೂನ್ಸ್‌ ಪಾಸ್ ಕಲ್ಪನೆಯು ವಾದ್ಯತಂಡ ಹಾಗೂ ಐಟ್ಯೂನ್ಸ್‌ನ ಸಂಯೋಜನೆಯಿಂದ ಆಗಿದೆ ಎಂದು ಆಂಡಿ ಫ್ಲೆಷರ್‌ ತಿಳಿಸಿದರು. ಡಿಜಿಟಲ್‌ ಮತ್ತು ಧ್ವನಿಮುದ್ರಣಾ ಸಂಸ್ಥೆಗಳು ಒಟ್ಟಿಗೆ ಕೆಲಸ ಆರಂಭಿಸುತ್ತೆಂದು ಭಾವಿಸಿದ್ದೇನೆ. ಡೌನ್ಲೋಡ್‌ಗಳ ಕಾಲ ಬಂದಾಗ ಮೊದಲ ಹತ್ತು ವರ್ಷಗಳಲ್ಲಿ ಅವು ಸೊಂಬೇರಿತನದ ಧೋರಣೆ ಪ್ರದರ್ಶಿಸುತ್ತಿದ್ದವು. ಈಗ ಅವು ಬಹಳಷ್ಟು ಸಹಯೋಗದ ಮನೋಭಾವ ತೋರಿ, ಅಭಿಮಾನಿಗಳು ಹಾಡುಗಳನ್ನು ಕೊಳ್ಳಲು ಹೊಸ ಕಲ್ಪನೆಗಳನ್ನು ಮುಂದಿಡುತ್ತಿವೆ .' ಈ ಅಲ್ಬಮ್‌ 21 ದೇಶಗಳಲ್ಲಿ ಅಗ್ರಸ್ಥಾನ ಗಳಿಸಿತು. ವಿಮರ್ಶಾತ್ಮಕ ಪ್ರತಿಕ್ರಿಯೆಯು ಒಟ್ಟಾರೆ ಸಕಾರಾತ್ಮಕವಾಗಿತ್ತು. 'ಅತ್ಯುತ್ತಮ ಪರ್ಯಾಯ ಅಲ್ಬಮ್‌'ಗಾಗಿ ಗ್ರ್ಯಾಮಿ ನಾಮನಿರ್ದೇಶನ ಪಡೆಯಿತು.
ತಮ್ಮ ಮೂರನೆಯ ದೀರ್ಘಾವಧಿಯ ಫೋನೋಗ್ರಾಫ್ ಕ‌ನ್‌ಸ್ಟ್ರಕ್ಷನ್ ಟೈಮ್‌ ಎಗೇನ್‌ ಗಾಗಿ, ಡೆಪೆಷ್‌ ಮೋಡ್‌ ನಿರ್ಮಾಪಕ ಗ್ಯಾರೆತ್‌ ಜೋನ್ಸ್‌ರೊಂದಿಗೆ, ಜಾನ್ ಫಾಕ್ಸ್‌ ಗಾರ್ಡನ್‌ ಸ್ಟೂಡಿಯೊಸ್‌ ಹಾಗೂ ಪಶ್ಚಿಮ ಬರ್ಲಿನ್‌ನ ಹ್ಯಾನ್ಸಾ ಸ್ಟೂಡಿಯೊಸ್‌ನಲ್ಲಿ ಕಾರ್ಯಪ್ರವೃತ್ತವಾಯಿತು. ಬ್ರಯನ್‌ ಇನೊರನ್ನು ಒಳಗೊಂಡಿರುವ ಡೇವಿಡ್‌ ಬೊವೀಯವರ ಪ್ರಾರಂಭಿಕ ಸ್ಥಿತಿಯ ವಿದ್ಯುನ್ಮಾನ ಅಲ್ಬಮ್‌ಗಳ ಕೃತಿತ್ರಯಗಳಲ್ಲಿ ಬಹುಪಾಲನ್ನು ಈ ಸ್ಟುಡಿಯೊಗಳಲ್ಲಿ ನಿರ್ಮಿಸಲಾಗಿತ್ತು. ವೈಲ್ಡರ್ ಪರಿಚಯಿಸಿದ ಸಿಂಕ್ಲೆವಿಯರ್‌ ಮತ್ತು ಇ-ಮು ಎಮ್ಯುಲೇಟರ್‌ ಮಾದರಿ ಸಂಗ್ರಹಗಳಿಂದಾಗಿ, ಈ ಅಲ್ಬಮ್‌ ತಂಡದ ಧ್ವನಿಯಲ್ಲಿ ಗಮನಾರ್ಹ ಪಲ್ಲಟವನ್ನು ಕಂಡಿತು. ಪ್ರತಿದಿನದ ವಸ್ತುಗಳ ಶಬ್ದಗಳ ಮಾದರಿಯನ್ನು ಸಂಗ್ರಹಿಸುವ ಮೂಲಕ ವಾದ್ಯತಂಡವು ಸರಾಗವಾದ, ಕೈಗಾರಿಕಾ-ಪ್ರಭಾವಿತ ಧ್ವನಿಯನ್ನು ಸೃಷ್ಟಿಸಿತು. ಆರ್ಟ್‌ ಆಫ್‌ ನಾಯ್ಸ್‌ ಹಾಗೂ ಈನ್ಸ್ಟುರ್ಜೆಂಡ್‌ ನೊಬಾಟೆನ್‌ನಂತಹ ವಾದ್ಯತಂಡಗಳ ಧ್ವನಿಗಳೊಂದಿಗೆ ಹೋಲಿಕೆಯಿತ್ತು. ಈನ್ಸ್ಟುರ್ಜೆಂಡ್‌ ನ್ಯುಬಾಟೆನ್ ನಂತರ ಮ್ಯೂಟ್‌ ಸಂಗೀತ ಧ್ವನಿಮುದ್ರಣ ಕಂಪೆನಿಯಲ್ಲಿ ತಮ್ಮ ಕೃತಿಯನ್ನು ಬಿಡುಗಡೆಗೊಳಿಸುವುದಿತ್ತು.
ಡೆಪೆಷ್‌ ಮೋಡ್‌ ಎಂಬುದು, ಇಂಗ್ಲಿಷ್ ಮೂಲದ‌ ವಿದ್ಯುನ್ಮಾನ ಸಂಗೀತ‌ ವಾದ್ಯತಂಡ. ಇದು 1980ರಲ್ಲಿ ಇಂಗ್ಲೆಂಡ್‌ನ ಎಸೆಕ್ಸ್‌ ಕೌಂಟಿಯ ಬೆಸಿಲ್ಡನ್‌ನಲ್ಲಿ ರಚನೆಯಾಯಿತು. ವಾದ್ಯದ ಮೂಲ ತಂಡದಲ್ಲಿ ಡೇವ್‌ ಗಹನ್‌ , ಮಾರ್ಟಿನ್‌ ಗೋರ್‌ (ಕೀಬೋರ್ಡ್‌ ವಾದ್ಯಗಳು, ಗಿಟಾರ್‌, ಗಾಯನ, 1981ರ ನಂತರ ಪ್ರಮುಖ ಗೀತೆರಚನಕಾರ), ಆಂಡ್ರ್ಯೂ ಫ್ಲೆಚರ್‌ ಮತ್ತು ವಿನ್ಸ್‌ ಕ್ಲಾರ್ಕ್‌ ಸೇರಿದ್ದರು. 1981ರಲ್ಲಿ ಡೆಪೆಷ್‌ ಮೋಡ್‌ ತಂಡದ ಮೊಟ್ಟಮೊದಲ ಅಲ್ಬಮ್‌ ಸ್ಪೀಕ್‌ & ಸ್ಪೆಲ್‌ ಬಿಡುಗಡೆಯಾದ ನಂತರ ವಿನ್ಸ್‌ ಕ್ಲಾರ್ಕ್‌ ತಂಡದಿಂದ ನಿರ್ಗಮಿಸಿದರು. ಇವರ ಸ್ಥಾನದಲ್ಲಿ ಅಲ್ಯಾನ್‌ ವೈಲ್ಡರ್ ಕೀಬೋರ್ಡ್ಸ್‌ ಮತ್ತು ಡ್ರಮ್ಸ್‌ ವಾದಕರಾಗಿ ಡೆಪೆಷ್‌ ತಂಡಕ್ಕೆ ಸೇರ್ಪಡೆಯಾದರು. ಗೋರ್‌ ಹಾಡು ರಚನೆಯಲ್ಲಿ ತೊಡಗಿದರು. 1995ರಲ್ಲಿ ವೈಲ್ಡರ್ ವಾದ್ಯತಂಡದಿಂದ ನಿರ್ಗಮಿಸಿದರು. ಅಂದಿನಿಂದಲೂ, ಗಹನ್‌, ಗೋರ್‌ ಮತ್ತು ಫ್ಲೆಚರ್‌ ಈ ಮೂವರೂ ಡೆಪೆಷ್‌ ಮೋಡ್‌ ತಂಡದ 'ತ್ರಿಮೂರ್ತಿ'ಗಳಾಗಿ ಸಕ್ರಿಯರಾಗಿದ್ದಾರೆ.
2005ರ ಅಕ್ಟೊಬರ್‌ ತಿಂಗಳಲ್ಲಿ, ವಾದ್ಯತಂಡವು ತನ್ನ ಹನ್ನೊಂದನೆಯ ಸ್ಟೂಡಿಯೊ ಅಲ್ಬಮ್‌ ಪ್ಲೇಯಿಂಗ್‌ ದಿ ಏಂಜೆಲ್ ‌'ನ್ನು ಬಿಡುಗಡೆಗೊಳಿಸಿತು. ಬೆನ್‌ ಹಿಲ್ಲಿಯರ್‌ ನಿರ್ಮಾಣದ ಈ ಅಲ್ಬಮ್‌ 17 ದೇಶಗಳಲ್ಲಿ #1ನೇ ಸ್ಥಾನ ಗಳಿಸಿ, ಬಹಳಷ್ಟು ಜನಪ್ರಿಯವಾದ 'ಪ್ರೆಸಿಯಸ್‌' ಎಂಬ ಏಕಗೀತೆ ಹೊಂದಿತ್ತು. ಗಹನ್‌ ಗೀತೆ ರಚಿಸಿದ ಮೊದಲ ಡೆಪೆಷ್ ಮೋಡ್‌ ಅಲ್ಬಮ್ ಆಗಿದೆ. ಇದರ ಫಲವಾಗಿ, ಗೋರ್‌ ಬರೆದಿರದ ಹಾಡುಗಳನ್ನು ಒಳಗೊಂಡ, 1984ರ ಸಮ್‌ ಗ್ರೇಟ್‌ ರಿವಾರ್ಡ್‌ ಅಲ್ಬಮ್‌ ನಂತರ ಇದೇ ಮೊದಲ ಅಲ್ಬಮ್‌ ಆಗಿತ್ತು. 'ಸಫರ್‌ ವೆಲ್' ಎಂಬುದು ಕ್ಲಾರ್ಕ್‌ ನಂತರದ ಗೋರ್ ಬರೆದಿರದ ಮೊಟ್ಟಮೊದಲ ಡೆಪೆಷ್‌ ಮೋಡ್‌ ಏಕಗೀತೆಯಾಗಿತ್ತು. ಈ ಅಲ್ಬಮ್‌ನ ಅಂತಿಮ ಏಕಗೀತೆ 'ಜಾನ್‌ ದಿ ರೆವೆಲೇಟರ್‌' ಎಂಬುದು ಏರುಗತಿಯ ವಿದ್ಯುನ್ಮಾನ ಹಾಡಾಗಿತ್ತು. ಇದು ಧಾರ್ಮಿಕ ವಿಷಯವನ್ನು ಒಳಗೊಂಡು, ಇದರೊಂದಿಗೆ, ಸಮೃದ್ಧವಾಗಿರುವ 'ಲಿಲಿಯನ್' ಎಂಬ ಹಾಡಿತ್ತು. ಇದು ವಿಶ್ವದಾದ್ಯಂತ ಹಲವು ಕ್ಲಬ್‌ಗಳಲ್ಲಿ ಜನಪ್ರಿಯತೆ ಗಳಿಸಿತು.
1986ರಲ್ಲಿ, 'ಸ್ಟ್ರಿಪ್ಡ್‌' ಎಂಬ ಹದಿನೈದನೆಯ ಏಕಗೀತೆ ಹಾಗೂ ಅದನ್ನು ಜತೆಗೂಡಿದ ಬ್ಲ್ಯಾಕ್‌ ಸೆಲೆಬ್ರೇಷನ್ ‌ ಅಲ್ಬಮ್‌ ಬಿಡುಗಡೆಯೊಂದಿಗೆ, ಡೆಪೆಷ್‌ ಮೋಡ್‌ ವಾದ್ಯತಂಡದ ಸಂಗೀತ ಶೈಲಿಯು ಪುನಃ ಬದಲಾಯಿತು. ತಮ್ಮ ಕಾಲ್ಪನಿಕ ಮಾದರಿ ಸಂಗ್ರಹವನ್ನು ಉಳಿಸಿಕೊಂಡು, ತಮ್ಮ ಹಿಂದಿನ ಎರಡು ದೀರ್ಘಾವಧಿಯ ಫೋನೊಗ್ರಾಮ್ ಧ್ವನಿಮುದ್ರಣ ಗಳಲ್ಲಿ ಪ್ರಮುಖವಾಗಿ ಕೇಳಿಬರುತ್ತಿದ್ದ ಕೈಗಾರಿಕಾ ಶೈಲಿ ಎಂಬಂತಹ ಪಾಪ್‌ ಧ್ವನಿಯ ಬಳಕೆಯನ್ನು ಕೈಬಿಟ್ಟು, ವಾದ್ಯತಂಡವು ಭಯಸೂಚಕ, ಅತ್ಯಂತ ಬಾವಾತ್ಮಕ ಪರಿಸರ ಮತ್ತು ನಾದಗುಣದ ಶಬ್ದವನ್ನು ಪರಿಚಯಿಸಿತು. ರಾಬರ್ಟ್‌ ಗೊರ್‌ ರಚಿಸಿದ ಗೀತೆಗಳು ಸಹ ಗಾಢವಾದ ಧ್ವನಿ ಹೊಂದಿ, ಇನ್ನಷ್ಟು ನಿರಾಶಾವಾದ ತೋರಿತು. ಆದರೂ, ಕೊನೆಯ ಎರಡು ಧ್ವನಿಮುದ್ರಿಕೆಗಳಲ್ಲಿ ಕಾಣಿಸಿಕೊಂಡಿದ್ದ, ಕಳೆದ ಬಾರಿ ಅವರು ಪ್ರಯತ್ನಿಸಿದ ಮುಕ್ತ ಸಾಮಾಜಿಕ ವಿಮರ್ಶೆಯ ಗುರಿಯನ್ನು 'ನ್ಯೂ ಡ್ರೆಸ್‌' ಹೊಂದಿತ್ತು.
ಅಮೆರಿಕಾ ಸಂಯುಕ್ತ ಸಂಸ್ಥಾನಗಳಲ್ಲಿ ಪಸಡೆನಾ ರೋಸ್‌ ಬೌಲ್‌ನಲ್ಲಿ, 60,453 ಜನ ಪ್ರೇಕ್ಷಕರ ಹಾಜರಾತಿಯಲ್ಲಿ ನೀಡಿದ ವಾದ್ಯಗೋಷ್ಠಿಯೊಂದಿಗೆ, 1988ರ ಜೂನ್‌ 18ರಂದು ಡೆಪೆಷ್‌ ಮೋಡ್ ತಂಡದ ವಿಶ್ವಪ್ರವಾಸವು ಸಂಪೂರ್ಣವಾಯಿತು. . ಈ ಪ್ರವಾಸವು ವಾದ್ಯತಂಡಕ್ಕೆ ಮಹತ್ವದ ತಿರುವು ನೀಡಿತು ಹಾಗು ಅಮೆರಿಕಾ ಸಂಯುಕ್ತ ಸಂಸ್ಥಾನಗಳಲ್ಲಿ ಭಾರೀ ಯಶಸ್ಸು ಗಳಿಸಿತು. ಡಿ. ಎ. ಪೆನ್ಬೆಕರ್‌ ನಿರ್ಮಿಸಿದ 101 ಎಂಬ ವಾದ್ಯಗೋಷ್ಠಿ ಬಗೆಗಿನ ಕಿರುಚಿತ್ರದಲ್ಲಿ ಹಾಗು ಅದನ್ನು ಜತೆಗೂಡಿದ ಧ್ವನಿಮುದ್ರಣ ಆಲ್ಬಂನಲ್ಲಿ ಇದನ್ನು ಸಮರ್ಪಕವಾಗಿ ದಾಖಲಿಸಲಾಗಿದೆ. ಅಭಿಮಾನಿ ಅಂತರಸಂಪರ್ಕದ ಚಿತ್ರಣಕ್ಕೆ ಚಲನಚಿತ್ರವು ಗಮನಾರ್ಹವಾಗಿದೆ. ಹೆಸರಿನ ಕಲ್ಪನೆಯನ್ನು ಮುಂದಿಟ್ಟ ಹಿರಿಮೆ ಅಲ್ಯಾನ್‌ ವೈಲ್ಡರ್‌ಗೆ ಸೇರುತ್ತದೆ. ಈ ಪ್ರದರ್ಶನವು 101ನೆಯ ಹಾಗೂ ಪ್ರವಾಸದ ಕೊನೆಯ ಪ್ರದರ್ಶನವಾಗಿತ್ತು.
ಈ ಅಲ್ಬಮ್‌ ಬಿಡುಗಡೆಯಾದ ನಂತರ ಮ್ಯೂಸಿಕ್‌ ಫಾರ್‌ ದಿ ಮಾಸೆಸ್ ಟೂರ್‌ ಪ್ರವಾಸ ನಡೆಯಿತು. 1988ರ ಮಾರ್ಚ್‌ 7ರಂದು ಪೂರ್ವವ ಬರ್ಲಿನ್‌ನ ವರ್ನರ್‌-ಸೀಲೆನ್ಬಿಂಡರ್‌ ಹ್ಯಾಲ್‌ನಲ್ಲಿ ತಂಡವು ಅನೌಪಚಾರಿಕ ವಾದ್ಯಗೋಷ್ಠಿ ನೀಡಿತು. ಏಕೆಂದರೆ ಆ ರಾತ್ರಿ ಡೆಪೆಷ್‌ ಮೋಡ್‌ ವಾದ್ಯಗೋಷ್ಠಿ ಪ್ರದರ್ಶನ ನೀಡುತ್ತದೆಂದು ಅಧಿಕೃತ ಘೋಷಣೆ ನೀಡಿರಲಿಲ್ಲ. ಆ ಸಮಯ, ಕಮ್ಯುನಿಸ್ಟ್ ಸರ್ಕಾರ ಆಡಳಿತದಲ್ಲಿತ್ತು. ಅಂದಿನ ಜಿಡಿಆರ್‌ ನಲ್ಲಿ ಬಹಳಷ್ಟು ಬಾರಿ ವಾದ್ಯಗೋಷ್ಠಿ ನೀಡಿದ ಕೆಲವೇ ವಾದ್ಯತಂಡಗಳಲ್ಲಿ ಡೆಪೆಷ್‌ ಮೋಡ್‌ ಸಹ ಒಂದು. ಇದೇ ಕಾಲಾವಧಿಯಲ್ಲಿ ಡೆಪೆಷ್‌ ಮೋಡ್‌ ಆಗಿನ್ನೂ ಕಮ್ಯುನಿಸ್ಟ್ ಆಡಳಿತದಲ್ಲಿದ್ದ ಹಂಗೆರಿ ಮತ್ತು ಜೆಕೊಸ್ಲೊವಾಕಿಯಾ ದೇಶಗಳ ಬುಡಪೆಸ್ಟ್‌ ಮತ್ತು ಪ್ರಾಗ್‌ನಲ್ಲಿ ಸಹ ವಾದ್ಯಗೋಷ್ಠಿ ನೀಡಿತು.
ಸಂಗೀತದೊಂದಿಗೆ, ಗೋರ್‌ರವರ ಹಾಡು ರಚನೆಯೂ ಸಹ ವಿಕಸನ ಹೊಂದುತ್ತಿತ್ತು. ಅವರ ಗೀತೆಗಳಲ್ಲಿ ರಾಜಕೀಯ ಮತ್ತು ಸಾಮಾಜಿಕ ವಿಚಾರಗಳು ಹೆಚ್ಚು ಪ್ರತಿಬಿಂಬಿತವಾಗುತ್ತಿದ್ದವು. ಎವೆರಿತಿಂಗ್‌ ಕೌಂಟ್ಸ್‌ ಎಂಬ ಅಲ್ಬಮ್‌ನಿಂದ ಮೊದಲ ಏಕಗೀತೆಯು ಹೊಸ ಶಬ್ದದ ಉತ್ತಮ ಉದಾಹರಣೆಯಾಗಿದೆ. ಬಹುರಾಷ್ಟ್ರೀಯ ಉದ್ದಿಮೆಗಳ ಆಸೆಬಡುಕತನವನ್ನು ಈ ಗೀತೆಯು ಟೀಕಿಸುತ್ತದೆ. ಈ ಹಾಡು ಯಲ್ಲಿ ಆರನೆಯ ಸ್ಥಾನ, ಹಾಗೂ ಐರ್ಲೆಂಡ್‌, ದಕ್ಷಿಣ ಆಫ್ರಿಕಾ, ಸ್ವಿಟ್ಜರ್ಲೆಂಡ್‌, ಸ್ವೀಡೆನ್‌ ಹಾಗೂ ಪಶ್ಚಿಮ ಜರ್ಮನಿ ದೇಶಗಳಲ್ಲಿ 30 ಜನಪ್ರಿಯ ಹಾಡುಗಳಲ್ಲಿ ಸ್ಥಾನಗಳಿಸಿತು. ಈ ಅಲ್ಬಮ್‌ಗೆ ವೈಲ್ಡರ್‌ 'ದಿ ಲ್ಯಾಂಡ್‌ಸ್ಕೇಪ್‌ ಇಸ್‌ ಚೇಂಜಿಂಗ್‌' ಮತ್ತು ಟೂ-ಮಿನುಟ್‌ ವಾರ್ನಿಂಗ್‌' ಎಂಬ ಎರಡು ಹಾಡುಗಳನ್ನು ಕೊಡುಗೆಯಾಗಿ ನೀಡಿದರು.
ಡೆಪೆಷ್‌ ಮೋಡ್‌ ತಂಡದ ಹಾಡುಗಳು ಬಹಳ ಜನಪ್ರಿಯವಾಗಿದ್ದವು. ಏಕಗೀತೆಗಳ ಪಟ್ಟಿಯಲ್ಲಿ ನಲವತ್ತೆಂಟು ಹಾಡುಗಳಿದ್ದವು. ತಂಡವು ರಚಿಸಿ ಬಿಡುಗಡೆಗೊಳಿಸಿದ ಬಹಳಷ್ಟು ಅಲ್ಬಮ್‌ಗಳು , ಅಮೆರಿಕಾ ಸಂಯುಕ್ತ ಸಂಸ್ಥಾನಗಳು ಹಾಗೂ ಯುರೋಪಿನಾದ್ಯಂತ ಆಲ್ಬಮ್‌ಗಳ ಜನಪ್ರಿಯತಾ ಪಟ್ಟಿಗಳಲ್ಲಿ ಅಗ್ರಸ್ಥಾನದಲ್ಲಿದ್ದವು . ಇಎಂಐ ಪ್ರಕಾರ, ಡೆಪೆಷ್ ಮೋಡ್‌ ಸಂಗೀತದ ಅಲ್ಬಮ್‌ಗಳು ಮತ್ತು ಏಕಗೀತೆಗಳು ಸುಮಾರು 100 ದಶಲಕ್ಷಕ್ಕಿಂತಲೂ ಹೆಚ್ಚು ಪ್ರಮಾಣದಲ್ಲಿ ಮಾರಾಟವಾಗಿವೆ. ಇದರಿಂದಾಗಿ ಡೆಪೆಷ್‌ ಮೋಡ್‌ ಸಂಗೀತದ ಇತಿಹಾಸದಲ್ಲಿ ಅತಿ-ಯಶಸ್ವೀ ವಿದ್ಯುನ್ಮಾನ ವಾದ್ಯತಂಡವೆನಿಸಿದೆ. ಕ್ಯೂ ಪತ್ರಿಕೆಯ ಪ್ರಕಾರ, ಡೆಪೆಷ್‌ ಮೋಡ್‌ ವಿಶ್ವದಲ್ಲಿ ಅತಿ ಜನಪ್ರಿಯ ವಿದ್ಯುನ್ಮಾನ ವಾದ್ಯತಂಡ'.
ಈ ಪ್ರವಾಸವು 1994ರಲ್ಲಿ ಮುಂದುವರೆಯಿತು. ಎಕ್ಸೊಟಿಕ್‌ ಟೂರ್‌ 1994ರ ಫೆಬ್ರವರಿ ತಿಂಗಳಲ್ಲಿ ದಕ್ಷಿಣ ಆಫ್ರಿಕಾದಲ್ಲಿ ಆರಂಭಗೊಂಡು, ಏಪ್ರಿಲ್‌ ತಿಂಗಳಲ್ಲಿ, ಮೆಕ್ಸಿಕೊದಲ್ಲಿ ಅಂತ್ಯಗೊಂಡಿತು. ಹೆಚ್ಚು ಉತ್ತರ ಅಮೆರಿಕ ದಿನಾಂಕಗಳನ್ನು ಹೊಂದಿದ್ದ,ಪ್ರವಾಸದ ಅಂತಿಮ ಹಂತವು ಕ್ಷಿಪ್ರವಾಗಿ ಅನುಸರಿಸಿತು ಹಾಗು ಜುಲೈವೆರೆಗೆ ಓಡಿತು. ಒಟ್ಟಾರೆ, ಡಿವೊಷನಲ್‌ ಟೂರ್‌ ಡೆಪೆಷ್‌ ಮೋಡ್‌ ಪಾಲಿಗೆ ಅತಿ ದೀರ್ಘಾವಧಿಯ ಹಾಗೂ ಭೌಗೋಳಿಕವಾಗಿ ವೈವಿಧ್ಯಮಯ ಪ್ರವಾಸವಾಗಿತ್ತು. ಹದಿನಾಲ್ಕು ತಿಂಗಳುಗಳ ಕಾಲ ನಡೆದು, 159 ವೈಯಕ್ತಿಕ ಪ್ರದರ್ಶನಗಳನ್ನು ಒಳಗೊಂಡಿದ್ದವು. 1993ರಲ್ಲಿ ನಡೆದ ಡಿವೊಷನಲ್‌ ಟೂರ್‌ನ್ನು ಅತಿ ನೀತಿಗೆಟ್ಟ ರಾಕ್‌-ರೋಲ್‌ ಶೈಲಿಯ ಪ್ರವಾಸ ಎಂದು ಪತ್ರಿಕೆ ಪಟ್ಟಿ ಮಾಡಿತು.
ವಿವಿಧ ಏಕಗೀತೆಗಳ ಸಂಕಲನವಾದ ದಿ ಸಿಂಗಲ್ಸ್‌ 86-98 ನ್ನು 1998ರಲ್ಲಿ ಬಿಡುಗಡೆಗೊಳಿಸಲಾಯಿತು. ಇದಕ್ಕೆ ಮುಂಚೆ ಒನ್ಲಿ ವೆನ್‌ ಐ ಲೂಸ್‌ ಮೈಸೆಲ್ಫ್‌ ಎಂಬ ಹೊಸ ಏಕಗೀತೆ ಬಿಡುಗಡೆಯಾಗಿತ್ತು. ಅಲ್ಟ್ರಾ ಧ್ವನಿಮುದ್ರಣ ಕಾಲದಲ್ಲಿ ಈ ಏಕಗೀತೆಯ ಧ್ವನಿಮುದ್ರಣ ನಡೆಸಲಾಯಿತು. 1998ರ ಏಪ್ರಿಲ್ ತಿಂಗಳಲ್ಲಿ ಡೆಪೆಷ್‌ ಮೋಡ್‌ ಕೊಲ್ನ್‌ನ ಹ್ಯಾಟ್‌ ಹೋಟೆಲ್‌ನಲ್ಲಿ ಸುದ್ದಿಗೋಷ್ಠಿ ನಡೆಸಿ, ದಿ ಸಿಂಗಲ್ಸ್‌ ಟೂರ್‌ ಘೋಷಿಸಿದರು. ಇದು ಮೊದಲ ಬಾರಿಗೆ ಅಲ್ಯಾನ್‌ ವೈಲ್ಡರ್ ಸ್ಥಾನದಲ್ಲಿ, ಆಸ್ಟ್ರಿಯಾ ದೇಶದ ಡ್ರಮ್ಮರ್‌ ಕ್ರಿಷ್ಚಿಯನ್‌ ಎಗ್ನರ್‌ ಮತ್ತು ಬ್ರಿಟಿಷ್‌ ಕೀಬೋರ್ಡ್‌ ವಾದಕ ಪೀಟರ್ ಗೊರ್ಡೆನೊರನ್ನು ಇಬ್ಬರು ಸಹಾಯಕ ಸಂಗೀತಗಾರರನ್ನು ಒಳಗೊಂಡಿತ್ತು.
ಆಂಟನ್ ಕಾರ್ಬಿನ್‌ ನಿರ್ದೇಶಿಸಿದ 'ಎ ಕ್ವೆಶ್ಚನ್‌ ಆಫ್‌ ಟೈಮ್‌' ಎಂಬ ಸಂಗೀತ ವೀಡಿಯೊ, ದುಡಿಮೆಯ ಸ್ಥಳದ ಸಂಬಂಧಕ್ಕೆ ನಾಂದಿಯಾಗಿದ್ದು, ಇಂದಿನ ದಿನದವರೆಗೆ ಮುಂದುವರಿದಿದೆ. ಕಾರ್ಬಿನ್‌ ಡೆಪೆಷ್‌ ಮೋಡ್‌ಗಾಗಿ ಇನ್ನೂ 19 ವೀಡಿಯೊಗಳನ್ನು ನಿರ್ದೇಶಿಸಿದರು. 2006ರ 'ಸಫರ್‌ ವೆಲ್'‌ ಎಂಬುದು ಅವರ ಇತ್ತೀಚಿನ ವೀಡಿಯೊ ಆಗಿದೆ. ಅವರು ಡೆಪೆಷ್‌ ತಂಡದ ಕೆಲವು ವಾದ್ಯಗೋಷ್ಠಿಗಳ ನೇರ ಪ್ರದರ್ಶನಗಳನ್ನು ಚಿತ್ರೀಕರಿಸಿದರಲ್ಲದೇ, ವೇದಿಕೆ ಸೆಟ್‌ಗಳು ಮತ್ತು ಆಲ್ಬಮ್ ಮತ್ತು ಏಕಗೀತೆಗಳ ಪ್ರಥಮ ಧ್ವನಿಮುದ್ರಣಗಳನ್ನು ವಿನ್ಯಾಸಗೊಳಿಸಿದರು.
ಎಕ್ಸೈಟರ್‌ ಟೂರ್‌ ಘೋಷಿಸಲೆಂದು, 2001ರ ಮಾರ್ಚ್‌ ತಿಂಗಳಲ್ಲಿ ಡೆಪೆಷ್‌ ಮೋಡ್‌ ಜರ್ಮನಿಯ ಹ್ಯಾಂಬರ್ಗ್‌ನ ವ್ಯಾಲೆಂಟಿನೊ ಹೋಟೆಲ್‌ನಲ್ಲಿ ಪತ್ರಿಕಾ ಗೋಷ್ಠಿ ನಡೆಸಿತು. ಒಟ್ಟು, ಈ ಪ್ರವಾಸದಲ್ಲಿ, 24 ದೇಶಗಳಲ್ಲಿ, 1.5 ದಶಲಕ್ಷ ಅಭಿಮಾನಿಗಳಿಗಾಗಿ 84 ಪ್ರದರ್ಶನಗಳನ್ನು ನೀಡಲಾಯಿತು. ಪ್ಯಾರಿಸ್‌ನ ಪ್ಯಾಲೆ ಆಮ್ನಿಸ್ಪೋರ್ಟ್ಸ್‌ ಡಿ ಪ್ಯಾರಿಸ್‌-ಬರ್ಸಿ ಸ್ಥಳದಲ್ಲಿ ವಾದ್ಯಗೋಷ್ಠಿಗಳು ನಡೆದವು. ಇವುಗಳನ್ನು ಚಿತ್ರೀಕರಿಸಿ 2002ರ ಮೇ ತಿಂಗಳಲ್ಲಿ ಒನ್‌ ನೈಟ್‌ ಇನ್‌ ಪ್ಯಾರಿಸ್‌ ಎಂಬ ಲೈವ್‌ ಡಿವಿಡಿಯ ರೂಪದಲ್ಲಿ ಹೊರತರಲಾಯಿತು.
ಡೇವ್‌ ಗಹನ್‌ಗೆ ಹೆರೋಯಿನ್‌ ದುಶ್ಚಟ ವು, ಅವರ ನಡತೆಯ ಮೇಲೆ ಕೆಟ್ಟ ಪ್ರಭಾವ ಬೀರಲಾರಂಭಿಸಿತು. ಇದರಿಂದಾಗಿ ಅವರು ವಿಕ್ಷಿಪ್ತ ಮತ್ತು ಅಂತರ್ಮುಖೀಯ ನಡತೆ ತೋರಲಾರಂಭಿಸಿದರು. ಮಾರ್ಟಿನ್‌ ಗೋರ್‌ ಪಾರ್ಶ್ವವಾಯುಗಳನ್ನು ಅನುಭವಿಸಿದರು. ಆಂಡಿ ಫ್ಲೆಷರ್‌ 'ಮಾನಸಿಕ ಅಸ್ಥಿರತೆ'ಹಿನ್ನೆಲೆಯಲ್ಲಿ ಎಕ್ಸೊಟಿಕ್‌ ಟೂರ್‌ನ ಉತ್ತರಾರ್ಧದಲ್ಲಿ ಭಾಗವಹಿಸಲು ನಿರಾಕರಿಸಿದರು. ಈ ಅವಧಿಯಲ್ಲಿ ಡೆರಿಲ್‌ ಬೆಮೊಂಟ್‌ ಅವರ ಸ್ಥಾನದಲ್ಲಿ ವೇದಿಕೆಯಲ್ಲಿ ಭಾಗವಹಿಸಿದರು. ಇವರು ಹಲವು ವರ್ಷಗಳ ಕಾಲ ವಾದ್ಯತಂಡದಲ್ಲಿ ವೈಯಕ್ತಿಕ ಸಹಾಯಕರಾಗಿದ್ದರು.
2001ರಲ್ಲಿ, ಡೆಪೆಷ್‌ ಮೋಡ್‌ ಎಕ್ಸೈಟರ್ ‌ ಎಂಬ ಅಲ್ಬಮ್‌ ಬಿಡುಗಡೆಗೊಳಿಸಿತು. ಎಲ್‌ಎಫ್‌ಒ ಎಂಬ ತಾಂತ್ರಿಕ ಗುಂಪಿನ ಸದಸ್ಯ ಮಾರ್ಕ್‌ ಬೆಲ್‌ ಈ ಅಲ್ಬಮ್‌ನ ನಿರ್ಮಾಪಕರಾಗಿದ್ದರು. ಅಲ್ಬಮ್‌ನ ಬಹಳಷ್ಟು ಹಾಡುಗಳಿಗೆ ಬೆಲ್‌ ಕನಿಷ್ಠತೆಯ, ಡಿಜಿಟಲ್‌ ತಂತ್ರಜ್ಞಾನದ ಧ್ವನಿಯನ್ನು ಪರಿಚಯಿಸಿದರು. ಈ ಪ್ರಯೋಗವು ಐಡಿಎಂ ಮತ್ತು ಗ್ಲಿಚ್‌ ಇಂದ ಪ್ರಭಾವಿತವಾಗಿತ್ತು. "ಡ್ರೀಮ್‌ ಆನ್‌", "ಐ ಫೀಲ್‌ ಲವ್ಡ್‌", "ಫ್ರೀಲವ್‌" ಮತ್ತು "ಗುಡ್‌ನೈಟ್‌ ಲವರ್ಸ್‌" 2001 ಮತ್ತು 2002ರಲ್ಲಿ ಏಕಗೀತೆಗಳಾಗಿ ಬಿಡುಗಡೆಯಾದವು.
2008ರ ಮೇ ತಿಂಗಳಲ್ಲಿ, ವಾದ್ಯತಂಡವು ನಿರ್ಮಾಪಕ ಬೆನ್‌ ಹಿಲಿಯರ್‌ರೊಂದಿಗೆ ಸ್ಟೂಡಿಯೊಗೆ ಮರಳಿತು. ಕ್ಯಾಲಿಫೊರ್ನಿಯಾದ ಸ್ಯಾಂಟಾ ಬಾರ್ಬರಾದಲ್ಲಿರುವ ತಮ್ಮ ಗೃಹ ಸ್ಟೂಡಿಯೊದಲ್ಲಿ ಮಾರ್ಟಿನ್‌ ಗೋರ್‌ ಪ್ರಾಯೋಗಿಕವಾಗಿ ರಚಿಸಿದ ಕೆಲವು ಹಾಡುಗಳ ಬಗ್ಗೆ ಅವರು ಕಾರ್ಯಪ್ರವೃತ್ತರಾದರು. ಅದೇ ವರ್ಷದ ಅಪರಾರ್ಧದಲ್ಲಿ, ಡೆಪೆಷ್‌ ಮೋಡ್‌ ಹಾಗೂ ಅಮೆರಿಕಾ ಮೂಲದ ವಾರ್ನರ್‌ ಮ್ಯೂಸಿಕ್‌ನಿಂದ ಬೇರ್ಪಟ್ಟು, ಇಎಂಐ ಮ್ಯೂಸಿಕ್ಒಂದಿಗೆ ವಿಶ್ವಾದ್ಯಂತ ಹೊಸ ಸಹಯೋಗಕ್ಕೆ ಅಂಕಿತ ಹಾಕಲಾಗುವುದೆಂದು ಘೋಷಿಸಲಾಯಿತು.
ಅವರು ತಮ್ಮ ವೈಯಕ್ತಿಕ ಅಲ್ಬಮ್‌ ರಿಕಾಯ್ಲ್‌ ನಿಮಿತ್ತ ಕಾರ್ಯ ಮುಂದುವರೆಸಿದರು. 1997ರಲ್ಲಿ ಅನ್ಸೌಂಡ್‌ ಮೆಥಡ್ಸ್‌ ಎಂಬ ನಾಲ್ಕನೆಯ ಅಲ್ಬಮ್ ಬಿಡುಗಡೆಗೊಳಿಸಿದರು.
ವೈಲ್ಡರ್ ನಿರ್ಗಮಿಸಿದ ನಂತರ, ಡೆಪೆಷ್‌ ಮೋಡ್‌ ಪುನಃ ಧ್ವನಿಮುದ್ರಣ ಮಾಡುತ್ತದೋ ಇಲ್ಲವೋ ಎಂದು ಅನೇಕ ಮಂದಿ ಸಂಶಯ ವ್ಯಕ್ತಪಡಿಸಿದರು. ಗಹನ್‌ ಮಾದಕ ವಸ್ತು ದುಶ್ಚಟ ಹಾಗೂ ಮಾನಸಿಕ ಸ್ಥಿತಿ ಕಳವಳದ ಮುಖ್ಯ ಮೂಲವಾಯಿತು. ಲಾಸ್‌ ಏಂಜಲೀಸ್‌ ಹೊಟೆಲ್‌ನಲ್ಲಿ ತಂಗಿದ್ದಾಗ ಸಾವಿಗೆ ಸಮೀಪವಾದ ಅತಿ ಸೇವನೆ ಮಾಡಿಬಿಟ್ಟಿದ್ದರು.
2004ರಲ್ಲಿ ರಿಮಿಕ್ಸೆಸ್‌ 81-04 ಎಂಬ ಶೀರ್ಷಿಕೆಯಡಿ, ಹೊಸ ರಿಮಿಕ್ಸ್‌ ಸಂಕಲನದ ಅಲ್ಬಮ್‌ ಬಿಡುಗಡೆಯಾಯಿತು. ಇದರಲ್ಲಿ, 1981ರಿಂದ 2004ರ ಕಾಲಾವಧಿಯ ಹೊಸ ಮತ್ತು ಬಿಡುಗಡೆಯಾಗಿರದ ಉತ್ತೇಜನಾ ರಿಮಿಕ್ಸ್‌ ಶೈಲಿಯ ವಾದ್ಯತಂಡದ ಏಕಗೀತೆಗಳಿದ್ದವು. 'ಎಂಜಾಯ್‌ ದಿ ಸೈಲೆನ್ಸ್'‌ ಹಾಡಿನ ಹೊಸ ಆವೃತ್ತಿಯನ್ನು ಮೈಕ್‌ ಷಿನೊಡಾ ಮರುಮಿಶ್ರಣ ಮಾಡಿ 'ಎಂಜಾಯ್‌ ದಿ ಸೈಲೆನ್ಸ್‌ 04' ಶೀರ್ಷಿಕೆಯಡಿ ಏಕಗೀತೆಯಾಗಿ ಬಿಡುಗಡೆ ಮಾಡಿದರು. ಇದು ನ ಜನಪ್ರಿಯ ಪಟ್ಟಿಗಳಲ್ಲಿ ಏಳನೆಯ ಸ್ಥಾನ ಗಳಿಸಿತು.
2003ರಲ್ಲಿ ಡೇವ್‌ ಗಹನ್‌ ಪೇಪರ್‌ ಮಾನ್ಸ್ಟರ್ಸ್ ‌' ಎಂಬ ತಮ್ಮ ಮೊದಲ ತನಿ-ಅಲ್ಬಮ್‌ ಬಿಡುಗಡೆಗೊಳಿಸಿದರು. ಈ ಅಲ್ಬಮ್‌ ಪ್ರಚಾರಕ್ಕೆ ಪ್ರವಾಸ ನಡೆಸಿದರು. ಅದೇ ವರ್ಷ, ಅಂದರೆ 2003ರಲ್ಲಿ ಮಾರ್ಟಿನ್‌ ಗೋರ್‌ರ ಎರಡನೆಯ ತನಿ-ಅಲ್ಬಮ್‌ ಕೌಂಟರ್‌ಫೀಟ್‌² ಬಿಡುಗಡೆಯಾಯಿತು. ಆಂಡ್ರ್ಯೂ ಫ್ಲೆಷರ್‌ ಸಹ ತಮ್ಮದೇ ಆದ 'ಟೋಸ್ಟ್‌ ಹವಾಯ್‌' ಎಂಬ ಧ್ವನಿಮುದ್ರಣ ಸಂಸ್ಥೆಯನ್ನು ಆರಂಭಿಸಿದ್ದರು. ವಿದ್ಯುನ್ಮಾನ ಸಂಗೀತಕ್ಕೆ ಪ್ರಚಾರ ನೀಡುವಲ್ಲಿ ಪರಿಣತಿ ಗಳಿಸುವುದು ಇದರ ಉದ್ದೇಶವಾಗಿತ್ತು.
ವರ್ಲ್ಡ್‌ ವಯಲೇಷನ್‌ ಟೂರ್‌ ಡೆಪೆಷ್‌ ಮೋಡ್‌ನ ಜನಪ್ರಿಯತೆಯಲ್ಲಿ ಇನ್ನೊಂದು ಉನ್ನತ ಘಳಿಗೆಯಾಯಿತು. ಅಮೆರಿಕಾ ದೇಶದಲ್ಲಿ ಹಲವು ಕ್ರೀಡಾಂಗಣಗಳಲ್ಲಿ ಡೆಪೆಷ್‌ ಮೋಡ್‌ ತಂಡವು ಸಂಗೀತ ಗೋಷ್ಠಿ ನಡೆಸಿದವು. ಜಯಂಟ್ಸ್‌ ಕ್ರೀಡಾಂಗಣದಲ್ಲಿ ನಡೆಯಲಿದ್ದ ಕಾರ್ಯಕ್ರಮಕ್ಕಾಗಿ ನಾಲ್ಕು ತಾಸಿನಲ್ಲಿ 42,000 ಟಿಕೆಟ್‌ಗಳು ಮಾರಾಟವಾದವು. ಡಾಡ್ಜರ್‌ ಕ್ರೀಡಾಂಗಣದಲ್ಲಿನ ಕಾರ್ಯಕ್ರಮಕ್ಕಾಗಿ ಮಾರಾಟ ಆರಂಭಗೊಂಡ ಅರ್ಧತಾಸಿನಲ್ಲೇ 48,000 ಟಿಕೆಟ್‌ಗಳು ಮಾರಾಟವಾಗಿದ್ದವು.
ಇದಾದ ನಂತರ ಡಿವೊಷನಲ್‌ ವಿಶ್ವ ಪ್ರವಾಸ ನಡೆಯಿತು. ಈ ಪ್ರವಾಸದ ವಾದ್ಯಗೋಷ್ಠಿ ಚಲನಚಿತ್ರದ ಮೂಲಕ ಇದೇ ಹೆಸರಿನಡಿ ದಾಖಲಿಸಲಾಯಿತು. ಆಂಟನ್‌ ಕಾರ್ಬಿನ್‌ ಈ ಚಲನಚಿತ್ರವನ್ನು ನಿರ್ದೇಶಿಸಿದರು. 1995ರಲ್ಲಿ ಇದು ವಾದ್ಯತಂಡಕ್ಕಾಗಿ ಮೊಟ್ಟಮೊದಲ ಗ್ರ್ಯಾಮಿ ನಾಮನಿರ್ದೇಶನ ಗಳಿಸಿತು.
ವಾದ್ಯತಂಡದ ಎರಡನೆಯ ಲೈವ್‌ ಅಲ್ಬಮ್‌ ಸಾಂಗ್ಸ್‌ ಆಫ್‌ ಫೇಯ್ತ್‌ ಅಂಡ್‌ ಡಿವೊಷನ್‌ 1993ರ ಡಿಸೆಂಬರ್‌ ತಿಂಗಳಲ್ಲಿ ಬಿಡುಗಡೆಯಾಯಿತು.
2006ರ ನವೆಂಬರ್‌ ತಿಂಗಳಲ್ಲಿ ಅತ್ಯುತ್ತಮ ಸಂಕಲನವನ್ನು ಬಿಡುಗಡೆಗೊಳಿಸಲಾಯಿತು. ದಿ ಬೆಸ್ಟ್‌ ಆಫ್‌ ವಾಲ್ಯೂಮ್‌ 1 ಶೀರ್ಷಿಕೆಯಡಿ, ಮಾರ್ಟರ್‌ ಎಂಬ ಹೊಸ ಏಕಗೀತೆಯನ್ನು ಒಳಗೊಂಡಿತ್ತು. ಇದು ಪ್ಲೇಯಿಂಗ್‌ ದಿ ಏಂಜೆಲ್‌ ಧ್ವನಿಮುದ್ರಣಾ ಅವಧಿಯಲ್ಲಿ ಆಯ್ದ ಹಾಡಾಗಿತ್ತು. ಅದೇ ತಿಂಗಳ ಅಪರಾರ್ಧದಲ್ಲಿ, ಡೆಪೆಷ್‌ ಮೋಡ್‌ಗೆ 'ಅತ್ಯುತ್ತಮ ವಾದ್ಯತಂಡ ವಿಭಾಗ'ದಲ್ಲಿ ಎಂಟಿವಿ ಯುರೋಪ್‌ ಮ್ಯೂಸಿಕ್‌ ಅವಾರ್ಡ್‌ ಲಭಿಸಿತು.
2009ರ ಫೆಬ್ರವರಿ ತಿಂಗಳಲ್ಲಿ ಡಿಜಿಟಲ್‌ ಆವೃತ್ತಿಯಲ್ಲಿ ಬಿಡುಗಡೆಯಾದ ರಾಂಗ್‌ ಎಂಬುದು ಈ ಅಲ್ಬಮ್‌ನ ಮೊದಲ ಏಕಗೀತೆಯಾಗಿತ್ತು. ಇದಾದ ನಂತರ, ಪೀಸ್‌ ಮತ್ತು ಎರಡೂ ಬದಿಯಲ್ಲಿರುವ 'ಫ್ರೆಗೈಲ್‌ ಟೆನ್ಷನ್‌ / ಹೋಲ್‌ ಟು ಫೀಡ್‌' ಹಾಡುಗಳು ನಂತರ ಬಿಡುಗಡೆಯಾದವು. ಜೊತೆಗೆ, ಪರ್ಫೆಕ್ಟ್ ಎಂಬುದನ್ನು ಅಮೆರಿಕಾ ದೇಶದಲ್ಲಿ ಕೇವಲ ಪ್ರಚಾರಾರ್ಥ ಏಕಗೀತೆಯಾಗಿ ಬಿಡುಗಡೆ ಮಾಡಲಾಯಿತು.
ಈ ಅಲ್ಬಮ್‌ಗೆ ಮಿಶ್ರಿತ ವಿಮರ್ಶಾತ್ಮಕ ಪ್ರತಿಕ್ರಿಯೆ ದೊರಕಿತು. ಎನ್‌ಎಂಇ , ರೊಲಿಂಗ್‌ ಸ್ಟೋನ್ ‌ ಮತ್ತು ಎಲ್‌‌ಎ ವೀಕ್ಲಿ ಸೇರಿದಂತೆ ಕೆಲವು ಪತ್ರಿಕೆಗಳು ಸಕಾರಾತ್ಮಕ ವಿಮರ್ಶೆ ನೀಡಿದವು. ಇನ್ನೊಂದೆಡೆ, ಇದು ಸಮರ್ಪಕವಾಗಿ ನಿರ್ಮಾಣವಾಗಿಲ್ಲ, ಮಂದ ಮತ್ತು ನೀರಸಾಗಿದೆ ಎಂದು ಕ್ಯೂ ಪತ್ರಿಕೆ, ಪಾಪ್‌ಮ್ಯಾಟರ್ಸ್‌, ಪಿಚ್ಫೊರ್ಕ್‌ ಮೀಡಿಯಾ ಸೇರಿದಂತೆ ಇತರೆ ಪತ್ರಿಕೆಗಳು ಟೀಕಿಸಿದವು.
2007ರ ಆಗಸ್ಟ್‌ ತಿಂಗಳಲ್ಲಿ, ಡೇವ್‌ ಗಹನ್‌ರ ಹವರ್‌‌ಗ್ಲಾಸ್ ‌ ಎಂಬ ಎರಡನೆಯ ತನಿ-ಅಲ್ಬಮ್‌ ಮಾರಾಟ ಪ್ರಚಾರ ಸಮಾರಂಭದಲ್ಲಿ, 2008ರಲ್ಲಿ ಹೊಸ ಅಲ್ಬಮ್‌ ನಿಮಿತ್ತ ಡೆಪೆಷ್‌ ಮೋಡ್‌ ಸ್ಟೂಡಿಯೊದಲ್ಲಿ ಪುನಃ ಕಾರ್ಯಪ್ರವೃತ್ತವಾಗುವುದೆಂದು ಘೋಷಿಸಲಾಯಿತು.
ಪರಂಪರೆ ಹಾಗೂ ಪ್ರಭಾವಕ್ಯೂ ಪತ್ರಿಕೆಯ ಪ್ರಕಾರ, ಡೆಪೆಷ್‌ ಮೋಡ್‌ ಇಡೀ ವಿಶ್ವದಲ್ಲಿ ಹಿಂದೆಂದೂ ಇರದ ಅತಿ ಜನಪ್ರಿಯ ವಿದ್ಯುನ್ಮಾನ ವಾದ್ಯತಂಡವೆನಿಸಿತು.
ಪ್ರಕಾರ ಡೆಪೆಷ್‌ ಮೋಡ್‌ ಬ್ರಿಟಷ್‌ ಮೂಲದ ಸರ್ವಕಾಲಿಕ ಅತ್ಯುತ್ತಮ ವದ್ಯತಂಡಗಳಲ್ಲಿ ಒಂದು ಎಂದು ಸಂಡೇ ಟೆಲೆಗ್ರಾಫ್ ‌ ಬಣ್ಣಿಸಿತು.
1991ರಲ್ಲಿ, ಡೆಪೆಷ್‌ ಮೋಡ್‌ ಸಂಯೋಜಿಸಿದ 'ಡೆತ್ಸ್‌ ಡೋರ್‌', ಅಂಟಿಲ್ ದಿ ಎಂಡ್‌ ಆಫ್‌ ದಿ ವರ್ಲ್ಡ್ ‌ ಚಲನಚಿತ್ರಕ್ಕಾಗಿ ವಾರ್ನರ್ ಬ್ರದರ್ಸ್‌ರ ಅಲ್ಬಮ್‌ ಅಂಟಿಲ್‌ ದಿ ಎಂಡ್ ಆಫ್‌ ದಿ ವರ್ಲ್ಡ್: ಒರಿಜಿನಲ್‌ ಮೊಷನ್‌ ಪಿಕ್ಚರ್‌ ಸೌಂಡ್‌ಟ್ರ್ಯಾಕ್ ‌ ಒಂದಿಗೆ ಬಿಡುಗಡೆಯಾಯಿತು.
ದಿ ವರ್ಲ್ಡ್‌ ವಿ ಲಿವ್‌ ಇನ್‌ ಅಂಡ್‌ ಲೈವ್‌ ಇನ್‌ ಹ್ಯಾಂಬರ್ಗ್ ‌ ಡೆಪೆಷ್‌ ಮೋಡ್‌ನ ಮೊಟ್ಟಮೊದಲ ವೀಡಿಯೊ ಬಿಡುಗಡೆಯಾಗಿತ್ತು. 1984ರಲ್ಲಿ ವಾದ್ಯತಂಡವು ಜರ್ಮನಿಯ ಹ್ಯಾಂಬರ್ಗ್‌ನಲ್ಲಿ ಸಮ್‌ ಗ್ರೇಟ್‌ ರಿವಾರ್ಡ್ ಟೂರ್‌‌ ವಾದ್ಯಗೋಷ್ಠಿಯ ಸಂಪೂರ್ಣ ಚಲನಚಿತ್ರವಾಗಿತ್ತು.
1985ರ ಜುಲೈ ತಿಂಗಳಲ್ಲಿ, ವಾದ್ಯತಂಡವು ಕಬ್ಬಿಣದ ಪರದೆ ಹಿಂದೆ, ಹಂಗೆರಿಯ ರಾಜಧಾನಿ ಬುಡಪೆಸ್ಟ್‌ ಮತ್ತು ಪೊಲೆಂಡ್‌ ರಾಜಧಾನಿ ವಾರ್ಸಾದಲ್ಲಿ ಮೊಟ್ಟಮೊದಲ ವಾದ್ಯಗೋಷ್ಠಿ ಕಾರ್ಯಕ್ರಮ ನಡೆಸಿತು.
ಕಂಸ್ಟ್ರಕ್ಷನ್‌ ಟೈಮ್‌ ಎಗೇನ್‌ ಅಲ್ಬಮ್‌ನ್ನು ಉತ್ತೇಜಿಸಲು, ವಾದ್ಯತಂಡವು 1983ರ ಸೆಪ್ಟೆಂಬರ್‌ ತಿಂಗಳಲ್ಲಿ ಯುರೋಪಿನಾದ್ಯಂತ ಕಂಸ್ಟ್ರಕ್ಷನ್‌ ಟೈಮ್‌ ಎಗೇನ್‌ ಟೂರ್‌ ವಾದ್ಯಗೋಷ್ಠಿ ಪ್ರವಾಸ ನಡೆಸಿತು.
1995ರ ಜೂನ್‌ ತಿಂಗಳಲ್ಲಿ, ತಾವು ಡೆಪೆಷ್‌ ಮೋಡ್‌ ತಂಡದಿಂದ ನಿರ್ಗಮಿಸುತ್ತಿರುವುದಾಗಿ ಅಲ್ಯಾನ್‌ ವೈಲ್ಡರ್ ಘೋಷಿಸಿದರು. ಅವರು ವಿವರಿಸಿದ್ದು ಹೀಗೆ:
2010ರ ಮಾರ್ಚ್‌ ತಿಂಗಳಲ್ಲಿ ಜರ್ಮನಿಯಲ್ಲಿ ನಡೆದ ಇಕೊ ಅವಾರ್ಡ್ಸ್‌ನಲ್ಲಿ 'ಅತ್ಯುತ್ತಮ ಅಂತರರಾಷ್ಟ್ರೀಯ ರಾಕ್‌/ಪಾಪ್‌ ಸಮೂಹ ಪ್ರಶಸ್ತಿ' ಗಳಿಸಿತು.
2002ರ ಅಕ್ಟೊಬರ್‌ ತಿಂಗಳಲ್ಲಿ ವಾದ್ಯತಂಡಕ್ಕೆ ಮೊಟ್ಟಮೊದಲ ಕ್ಯೂ ಮ್ಯಾಗಝೀನ್‌ ನಾವೀನ್ಯತಾ ಪ್ರಶಸ್ತಿ ದೊರಕಿತು.
ಇಲ್ಲಿನ ಮುಖ್ಯ ಆಕರ್ಷಣೆ : ಟೇಬಲ್ ಲ್ಯಾಂಡ್ , ಪಾರ್ಸಿ ಪಾಯಿಂಟ್ , ಸಿಡ್ನಿ ಪಾಯಿಂಟ್ ಮುಂತಾದವು. ಪಂಚಗನಿಯ ವಾಣಿಜ್ಯಾತ್ಮದ ಅತಿಯಾದ ಚಟುವಟಿಕೆಯಿಂದಾಗಿ ಇಲ್ಲಿನ ವಾತಾವರಣವು ಸಹ ಕಲುಷಿತ ಆಗಲು ಆರಂಭಿಸಿದೆ.ಅನಧಿಕೃತ ಹೋಟೇಲುಗಳ ನಿರ್ಮಾಣವೂ ಆಗಿದೆ. ವಾಹನಗಳಿಂದಾಗಿ ಉಷ್ಣಾಂಶದ ವೈಪರೀತ್ಯ ಉಂಟಾಗಿದೆ.ಹಲವು ಅಣೆಕಟ್ಟುಗಳ ನಿರ್ಮಾಣದಿಂದ ಸುತ್ತ-ಮುತ್ತಲಿನ ಪ್ರದೇಶಗಳಲ್ಲಿ ನೀರನ್ನು ಸಂಗ್ರಹಿಸಲಾಗುತ್ತಿದೆ.
ಫ್ರೆಡ್ಡಿ ಮೆರ್ಕ್ಯುರಿ,ಪಂಚಗನಿಯಲ್ಲಿರುವ 'ಸೈಂಟ್ ಪೀಟರ್ಸ್ ಸ್ಕೂಲ್ '^^ನಲ್ಲಿ ತನ್ನ ಮೊದಲ ಬ್ಯಾಂಡ್ ಅನ್ನು ರಚಿಸಿದನು. ಪರಿಸರದ ಮೇಲೆಯೂ ಒತ್ತಡ ಹೆಚ್ಚಾಗಿದೆ.
ಭಾರತದ ಮಹಾರಾಷ್ಟ್ರದಲ್ಲಿ ಪಶ್ಚಿಮ ಘಟ್ಟಗಳ ಶ್ರೇಣಿಯಲ್ಲಿ ಸತಾರ ಜಿಲ್ಲೆಯಲ್ಲಿ ಮಹಾಬಲೇಶ್ವರ ಪರ್ವತ ಪ್ರದೇಶವಿದೆ. ಪುಣೆಯಿಂದ ಸುಮಾರು 120 ಕಿ.ಮೀ ಮತ್ತು ಮುಂಬಯಿನಿಂದ 285 ಕಿ.ಮೀ.ದೂರದಲ್ಲಿ ಇದು ಇದೆ. ಮಹಾಬಲೇಶ್ವರ ವು ಒಂದು ದೊಡ್ಡ ಪ್ರಸ್ಥಭೂಮಿಯಾಗಿದ್ದು, 150 ಕಿ.ಮಿ² ನಷ್ಟು ವಿಸ್ತೀರ್ಣ ಹೊಂದಿದ್ದು,ಎಲ್ಲಾ ಕಡೆಗಳಿಂದ ಕಣಿವೆಯನ್ನು ಹೊಂದಿದೆ. ಇಲ್ಲಿಗೆ ಬಂದ ಪ್ರವಾಸಿಗರೆಲ್ಲರೂ ಹತ್ತಿರದ ಪಂಚಗನಿಗೆ ಭೇಟಿ ನೀಡುತ್ತಾರೆ. ಹೊಸದಾದ ರಾಷ್ಟ್ರೀಯ ಹೆದ್ದಾರಿಯ ನಿರ್ಮಾಣ ಆದನಂತರದಿಂದ ಮುಂಬಯಿನಿಂದ ಇಲ್ಲಿಗೆ 5 ಗಂಟೆಗಳ ಪ್ರಯಾಣ ಆಗಿದೆ.
ಸಮುದ್ರ ಮಟ್ಟದಿಂದ 1438 ಮೀಟರ್ ಎತ್ತರದಲ್ಲಿ ಈ ಬೆಟ್ಟವಿದೆ.ಇದರ ತುದಿಯನ್ನು ವಿಲ್ಸನ್ /ಸೂರ್ಯೋದಯ ಕೇಂದ್ರ ಎಂದು ಕರೆಯಲಾಗಿದೆ.
ಮಹಾಬಲೇಶ್ವರ ವು "ಎಲ್ಲಾ ಬೆಟ್ಟ ಪ್ರದೇಶಗಳ ರಾಣಿ "ಎಂದು ಕರೆಯಲ್ಪಟ್ಟಿದೆ. ಬ್ರಿಟಿಷ್ ರಾಜರ ಆಡಳಿತದ ಸಮಯದಲ್ಲಿ, ಬಾಂಬೆ ಪ್ರಾಂತ್ಯವು 'ಬೇಸಿಗೆಯ ರಾಜಧಾನಿ'ಯಾಗಿ ಸೇವೆ ಸಲ್ಲಿಸಿದೆ. ಇಂದು ಇದು ಜನಪ್ರಿಯ 'ವಿರಾಮದ ರೆಸಾರ್ಟ್' ಮತ್ತು ನವಪ್ರೇಮಿಗಳಿಗೆ 'ಮಧುಚಂದ್ರ' ದ ತಾಣವಾಗಿದೆ.
ಮತ್ತು ಮಹಾಬಲೇಶ್ವರ ದೇವಸ್ಥಾನ ಇಲ್ಲಿರುವ ಕಾರಣದಿಂದ , ಹಿಂದುಗಳಿಗೆ ಇದು ಪವಿತ್ರ ಪುಣ್ಯ ಕ್ಷೇತ್ರವೇ ಆಗಿದೆ.
ಮಹಾಬಲೇಶ್ವರದಲ್ಲಿ ಮೂರು ಹಳ್ಳಿಗಳಿದ್ದು, ಮಲ್ಕಾಲಂ ಪೇಟ್ , ಹಳೆ "ಕ್ಷೇತ್ರ "ಮಹಾಬಲೇಶ್ವರ ಮತ್ತು ಶಿಂದೋಳ ಹಳ್ಳಿಯ ಕೆಲವು ಭಾಗಗಳು.
ಮಹಾಬಲೇಶ್ವರನ ಚಾರಿತ್ರಿಕ ದಿನಗಳು 1215 ರಲ್ಲಿ ದೇವೊಗಿರಿಯ ರಾಜ ಸಿಂಘನನು ಹಳೆ ಮಹಾಬಲೇಶ್ವರ ದೇವಸ್ಥಾನಕ್ಕೆ ಭೇಟಿ ಮಾಡಿದ್ದಾನೆ. ಇತ್ತೀಚಿನ ಮಹಾಬಲೇಶ್ವರ 1829-30 ರಲ್ಲಿ ಅಸ್ಥಿತ್ವಕ್ಕೆ ಬಂದಿದ್ದು, ಹಳೆಯ ದಾಖಲೆಗಳಲ್ಲಿ ಮಲ್ಕಾಲಂ ಪೇಟ್ ಎಂದು ಹೇಳಲಾಗಿದೆ, ಆದರೆ ಇಂದಿನ ದಿನಗಳಲ್ಲಿ ಮಹಾಬಲೇಶ್ವರ ಎಂದು ಕರೆಯಲಾಗುತ್ತಿದೆ.
ಸತಾರ ಜಿಲ್ಲೆಯ ಯಮಾಯಿ ಬೆಟ್ಟದ ಮೇಲೆ ಶ್ರೀ ಭವಾನಿ ಮ್ಯೂಸಿಯಂ ಮತ್ತು ಗ್ರಂಥಾಲಯ ಹಾಗು ಔಂದ್ ಸಹ ಇದೆ. ಬಾಂಬೆ ಪ್ರೆಸಿಡೆನ್ಸಿಯ ಡೆಕ್ಕನ್ ರಾಜ್ಯದ ಏಜನ್ಸಿ ವಿಭಾಗಗಳ ಪ್ರಕಾರ,' ಔಂದ್' ಒಂದು ಬ್ರಿಟಿಷ್ ಭಾರತದ ರಾಜರುಗಳ ರಾಜ್ಯವಾಗಿತ್ತು. ಇದು ಸತಾರದ ಒಂದು ಜಾಗೀರ್ ಆಗಿದ್ದು, 1699ನೇ ಇಸವಿಯಲ್ಲಿ ತ್ರಿಂಬಕ್ ಪಂತ್ ಪ್ರತಿನಿಧಿಯು ಇದನ್ನು ಸ್ಥಾಪಿಸಿದನು.ಈತನು ಸಂಭಾಜಿ ರಾಜೇ ಮತ್ತು ರಾಜಾರಾಂ ಮಹಾರಾಜರ ಕಾಲದಲ್ಲಿ ವೀರಯೋಧನಾಗಿದ್ದನು. ಔಂದ್^^ನ ರಾಜ , ದಿವಂಗತ ಭಾವನರಾವ್ ಪಂತ್ ಪ್ರತಿನಿಧಿ, 1938 ರಲ್ಲಿ ಈ ಮ್ಯೂಸಿಯಂನ್ನು ನಿರ್ಮಿಸಿದನು. ಈ ಮ್ಯೂಸಿಯಂ ಮತ್ತು ಗ್ರಂಥಾಲಯದಲ್ಲಿ 5,000 ಕ್ಕಿಂತ ಹೆಚ್ಚಿನ ವಸ್ತುಗಳಿವೆ. ಸತಾರ ಜಿಲ್ಲೆಯ ಖತಾವ್ ತೆಹ್ಸಿಲ್^^ನ ಔಂದ್ ಹಳ್ಳಿಯ ಹತ್ತಿರವಿರುವ ಯಮಾಯಿ ಬೆಟ್ಟದ ಮೇಲೆ ಇದನ್ನು ಸ್ಥಾಪಿಸಲಾಗಿದೆ. ಮುಖ್ಯ ಕಟ್ಟಡದ ಪಕ್ಕದಲ್ಲಿಯೇ ಇನ್ನೊಂದು ಕಟ್ಟಡದಲ್ಲಿ 25,000 ಕ್ಕೂ ಹೆಚ್ಚು ಚಿತ್ರಕಲೆಯ ಆಧಾರಿತ ಪುಸ್ತಕಗಳು ಇವೆ.
ಸತಾರ ಜಿಲ್ಲೆಯ ಮುಖ್ಯ ನದಿಗಳು ಕೊಯ್ನ ಮತ್ತು ಕೃಷ್ಣ . ದಕ್ಷಿಣ ಭಾರತದ ಮೂರು ದೊಡ್ಡ ಪವಿತ್ರ ನದಿಗಳಲ್ಲಿ ಕೃಷ್ಣ ನದಿಯೂ ಒಂದು. ಜಿಲ್ಲೆಯ ಒಳಗೆ ಅಂದಾಜು 172 ಕಿ.ಮಿ.ನಷ್ಟು ಕೃಷ್ಣ ಆವರಿಸಿದೆ. ಕೃಷ್ಣ ನದಿಯು ಮಹಾಬಲೇಶ್ವರ ತಪ್ಪಲಿನ ಪೂರ್ವ ಪ್ರಾಂತ್ಯದಿಂದ ,ಕೃಷ್ಣ ಪ್ರಾರಂಭವಾಗಿ ಸುಮಾರು ಸಮುದ್ರ ಮಟ್ಟದಿಂದ 4500 ಅಡಿಯಿಂದ ಧುಮ್ಮಿಕ್ಕುತ್ತಿದೆ. ಕುಡಲಿ , ಉರ್ಮೊಡಿ , ವೆನ್ನ ಮತ್ತು ತರಲಿ -ಇವುಗಳು ಕೃಷ್ಣ ನದಿಯ ಸಣ್ಣ,ಸಣ್ಣ,ಹರಿವುಗಳಾಗಿದೆ. ಕೃಷ್ಣ ನದಿಯ ಅತಿ ದೊಡ್ಡ ಉಪನದಿಯಾದ ಕೊಯ್ನ ಈ ಜಿಲ್ಲೆಯಲ್ಲಿದೆ. ಭೀಮ ನದಿಯ ಎರಡು ಉಪನದಿಗಳಾದ ನೀರ ಮತ್ತು ಮನಗಂಗ ನದಿಗಳು ಕ್ರಮವಾಗಿ ಉತ್ತರದಲ್ಲಿ ಮತ್ತು ಉತ್ತರ-ಪೂರ್ವ ಭಾಗದಲ್ಲಿ ಈ ಜಿಲ್ಲೆಯಲ್ಲಿ ಹರಡಿಕೊಂಡಿವೆ.
1818 ರಲ್ಲಿನ ಮೂರನೇ ಅಂಗ್ಲೋ -ಮರಾಠ ಯುದ್ಧದ ಗೆಲುವಿನ ನಂತರ , ಬ್ರಿಟಿಶ್ ಸಾಮ್ರಾಜ್ಯ ಮರಾಠರ ಪ್ರಾಂತ್ಯಗಳನ್ನು ಬಾಂಬೆ ಪ್ರೆಸಿಡೆನ್ಸಿಗೆ ಸೇರಿಸಿ, ತಿತುಲರ್ ರಾಜ ಪ್ರತಾಪ್ ಸಿಂಗ್^^ನನ್ನು ಅಧಿಕಾರದಲ್ಲಿ ಕೂರಿಸಿದನು. ಹಾಗು ಸತಾರದ ಆಡಳಿತ ನಡೆಸಲು ಬಿಟ್ಟುಕೊಟ್ಟನು.ಅದು ಈಗಿನ ಜಿಲ್ಲೆಗಿಂತ ದೊಡ್ಡದಾದ ಪ್ರದೇಶವಾಗಿತ್ತು. ರಾಜಕೀಯದ ಮಧ್ಯಪ್ರವೇಶದ ಪರಿಣಾಮವಾಗಿ,ಅವನು 1839 ರಲ್ಲಿ ಇಳಿಯಲ್ಪಟ್ಟು ,ಅವನ ಸಹೋದರ 'ಶಹಜಿ ರಾಜ'ನನ್ನು ಅಧಿಕಾರದಲ್ಲಿ ಕೂರಿಸಲಾಯಿತು. 1848 ರಲ್ಲಿ ಯಾವುದೇ ಗಂಡು ಮಗನಿಲ್ಲದೆ ಸತ್ತುಹೋದ ಪ್ರಯುಕ್ತ ಸತಾರವನ್ನು ಬ್ರಿಟಿಶ್ ಸರ್ಕಾರವು ಬಾಂಬೆ ಪ್ರೆಸಿಡೆನ್ಸಿಗೆ ಸೇರಿಸಿತು.
ಭಾರತದ ಜನಗಣತಿ, ಯ ಪ್ರಕಾರ , ಸತಾರದ ಜನಸಂಖ್ಯೆ 108,043 ಆಗಿದೆ. ಈ ಜನಸಂಖ್ಯೆಯಲ್ಲಿ ಶೇಕಡಾ 52 ರಷ್ಟು ಪುರುಷರು ಮತ್ತು ಶೇಕಡಾ 48 ರಷ್ಟು ಸ್ತ್ರೀಯರು ಇದ್ದಾರೆ. ಸತಾರದ ಸರಾಸರಿ ಅಕ್ಷರಸ್ಥರ ಪ್ರಮಾಣ ಶೇಕಡಾ 80 ರಷ್ಟಿದ್ದು,ರಾಷ್ಟ್ರೀಯ ಸರಾಸರಿ ಅಕ್ಷರಸ್ಥರ ಪ್ರಮಾಣ ಶೇಕಡಾ 59.5 ಕ್ಕಿಂತ ಹೆಚ್ಚಾಗಿದೆ: ಗಂಡಸರ ಅಕ್ಷರತೆ ಶೇಕಡಾ 84 ರಷ್ಟಿದ್ದರೆ , ಹೆಂಗಸರ ಅಕ್ಷರತೆ ಶೇಕಡಾ 76 ರಷ್ಟಿದೆ. ಸತಾರದಲ್ಲಿನ ಜನಸಂಖ್ಯೆಯಲ್ಲಿ ಶೇಕಡಾ 10 ರಷ್ಟು ಜನರು ಆರು ವರ್ಷಕ್ಕಿಂತ ಕೆಳವಯಸ್ಸಿನವರಾಗಿದ್ದಾರೆ.
ಸ್ವಾತಂತ್ರ್ಯದ ಹೋರಾಟದ ಸಂದರ್ಭದಲ್ಲಿ ಸತಾರವು 'ಪ್ರತಿ ಸರ್ಕಾರಕ್ಕೆ' ಹೆಸರಾಯಿತು. ಚಳುವಳಿಯ ಸಮಯದಲ್ಲಿ ಈ ಸಮಾನಾಂತರ ಸರ್ಕಾರವನ್ನು, ಬ್ರಿಟಿಷರು ಹಳ್ಳಿ ಪ್ರದೇಶಗಳಲ್ಲಿ 4.5 ವರ್ಷಗಳವರೆಗೆ ,ಅಂದರೆ ಆಗಸ್ಟ್ 1943 ರಿಂದ ಮೇ 1946 ರವರೆಗೆ ಬದಲಾಯಿಸಲು ಸಾಧ್ಯವಾಯಿತು. ಈ ರೀತಿಯ ಸಮಾನಾಂತರ ಸರ್ಕಾರವನ್ನು ಮಿಡ್ನಾಪುರ ,ಪಶ್ಚಿಮ ಬಂಗಾಳ ಮತ್ತು ಉತ್ತರ ಪ್ರದೇಶದ 'ಬಾಲಿಯ'ದಲ್ಲಿ ಕಾಣಬಹುದಾಗಿತ್ತು. ಕ್ರಾಂತಿಸಿನ್ಹ್ ನಾನಾ ಪಾಟೀಲರು ಈ ಸರ್ಕಾರವನ್ನು ನಡೆಸಲು ನಾಯಕತ್ವ ವಹಿಸಿದ್ದರು.
ಮಹಾರಾಷ್ಟ್ರ ದ ಪಶ್ಚಿಮ ಭಾಗದಲ್ಲಿ ಸತಾರವು ನೆಲೆಯಾಗಿದೆ. ಡೆಕ್ಕನ್ ಪ್ರದೇಶದಲ್ಲಿ ಇಡೀ ಸತಾರ ಜಿಲ್ಲೆಯು ಹರಡಿಕೊಂಡಿದೆ. ಉತ್ತರದಲ್ಲಿ ಪುಣೆ ಜಿಲ್ಲೆಯು ,ಪೂರ್ವದಲ್ಲಿ ಸೋಲಾಪುರ ಜಿಲ್ಲೆ ,ದಕ್ಷಿಣದಲ್ಲಿ ಸಾಂಗ್ಲಿ ಜಿಲ್ಲೆ ಮತ್ತು ಪಶ್ಚಿಮದಲ್ಲಿ ರತ್ನಗಿರಿ ಜಿಲ್ಲೆಗಳು ಹರಡಿಕೊಂಡಿವೆ.ಉತ್ತರ-ಪಶ್ಚಿಮ ದಿಕ್ಕಿನಲ್ಲಿ ರಾಯಗಡ ಜಿಲ್ಲೆಯಿದೆ. ಸತಾರ ಜಿಲ್ಲೆಯ ವಿಸ್ತೀರ್ಣ 10,480 ಕಿ ಮಿ², ಮತ್ತು ಜನಸಾಂದ್ರತೆಯು 2,796,906 ಇದೆ.
ಸತಾರ ನಗರವು , ಭಾರತ ದೇಶದ ಮಹಾರಾಷ್ಟ್ರ ರಾಜ್ಯದ ಸತಾರ ಜಿಲ್ಲೆಯಲ್ಲಿ ಇದೆ. ಈ ಹೆಸರು, ಏಳು ಬೆಟ್ಟಗಳಿಂದ ಸುತ್ತುವರಿದ ನಗರದಿಂದ ಬಂದುದಾಗಿದೆ. ಈ ನಗರವು ಸಮುದ್ರ ಮಟ್ಟದಿಂದ 2320 ಅಡಿ ಎತ್ತರದಲ್ಲಿ ಇದೆ. ಕೃಷ್ಣ ನದಿಯ ಸಂಕೀರ್ಣದಲ್ಲಿದ್ದು, ಮತ್ತು ಅದರ ಉಪನದಿ ವೆನ್ನ , 67 ಮಿ ಪುಣೆಯ ದಕ್ಷಿಣಕ್ಕಿದೆ.
ಚಂದ್ರಗುಪ್ತ , ಅಂದರೆ ಮಹೇಂದ್ರ ಆದಿತ್ಯ ಕುಮಾರಗುಪ್ತ ಎಂದು ಕರೆಯಲ್ಪಡುವ ಈತನು ಡೆಕ್ಕನ್ ಪ್ರದೇಶದಲ್ಲಿ 'ಸತಾರ'ವನ್ನು ವಿಸ್ತರಿಸಿ 451 ಯಿಂದ 455 ವರೆಗೆ ರಾಜ್ಯಭಾರ ಮಾಡಿದನು. ಡೆಕ್ಕನ್‌ ^^ನ ಗುಪ್ತ ಸಾಮ್ರಾಜ್ಯವು "ಸಾತವಾಹನರ " ಆಡಳಿತದಲ್ಲಿ ಸುಮಾರು ಎರಡು ಶತಮಾನಗಳ ಕಾಲ ,ಅಂದರೆ 550 . ಯಿಂದ 750 ನಡುವೆ ರಾಜ್ಯವಾಳಿತು.
ಈ ಪ್ರಾಂತ್ಯವು 'ಯಮಾಯಿ ದೇವಿ' ದೇವಸ್ಥಾನವನ್ನೂ ಒಳಗೊಂಡಿದೆ. ಹೇಮದ್ ಪಂತಿ ಮಾದರಿಯಲ್ಲಿ ಇದನ್ನು ಕಟ್ಟಲಾಗಿದ್ದು, ಇಲ್ಲಿ ಜೀವ-ಆಕಾರದ ಮಾರ್ಬಲ್ ಪ್ರತಿಮೆಗಳು ,
ಭಗವಾನ್ ವಿಷ್ಣುವಿನ ಪ್ರತಿಮೆ ಹಾಗು ಚಿತ್ರಕಲೆಯ ಗ್ಯಾಲರಿ,ಮತ್ತು 200 ಅಡಿ ಎತ್ತರದ ದೀಪಮಾಲ ಇದ್ದು, ರಾಜ್ಯದಲ್ಲಿಯೇ ಅತಿ ದೊಡ್ಡ ದೀಪಮಾಲ ಇದಾಗಿದೆ ಎಂದು ನಂಬಲಾಗಿದೆ.
ಚಾರಿತ್ರಿಕ ಪುರಾವೆಗಳನ್ವಯ 200 ಬಿಸಿಇ ಗಳಷ್ಟು ಹಳೆಯದಾಗಿದ್ದು,ಸತಾರ ಜಿಲ್ಲೆಯ ಅತ್ಯಂತ ಹಳೆಯ ಸ್ಥಳ 'ಕರಾದ್' ಆಗಿದೆ. ಪಾಂಡವರು ವೈ /ವಾಯಿ ಸ್ಥಳದಲ್ಲಿದ್ದರೆಂದು ನಂಬಲಾಗಿದೆ. ನಂತರ 13ನೇ ವರ್ಷದ ಕೊನೆಯಲ್ಲಿ ,ಆಗಿನ ಕಾಲದ 'ವಿರಾಟನಗರ'ವೂ ಇದಾಗಿತ್ತು.
ಸತಾರ ನಗರದಲ್ಲಿನ ಪ್ರದೇಶಗಳು : ಮಂಗಳ್ವಾರ್ ಪೇಟ್ , ರಾಜ್ವಾಡ , ಕಮಾನಿ ಹೌದ್ , ಪ್ರತಾಪ್ ಗಂಜ್ ಪೇಟ್ , ಶಿವಾಜಿ ಸರ್ಕಲ್ , ಪೊವಾಯಿ ನಾಕ , ದೇವಿ ಚೌಕ , ಮೋತಿ ಚೌಕ , ಖಾನ್ ಅಲಿ , ವಿಶ್ವ ಪಾರ್ಕ್ , ಯಾದೋಗೋಪಾಲ ಪೇಟ್ , ವ್ಯಂಕಟಪುರ ಪೇಟ್ , ಚಿಮನಪುರ ಪೇಟ್ ಮುಂತಾದವು.
ಈ ಜಿಲ್ಲೆಯನ್ನು ಪಶ್ಚಿಮಭಾಗದ ರತ್ನಗಿರಿ ಕಡೆಯಿಂದ ಸಹ್ಯಾದ್ರಿ ಪರ್ವತ ಶ್ರೇಣಿಗಳು ಬೇರ್ಪಡಿಸುತ್ತವೆ. ಮಹಾದೇವೋ ಶ್ರೇಣಿಯ ಕಪ್ಪುಕಲ್ಲಿನ ಪರ್ವತಗಳು ಸುಮಾರು 10 ಮಿ .ಉತ್ತರದ ಮಹಾಬಲೇಶ್ವರದಿಂದ ಆರಂಭವಾಗಿ ಪೂರ್ವ ಮತ್ತು ದಕ್ಷಿಣ-ಪೂರ್ವದವರೆಗೆ ಇಡೀ ಜಿಲ್ಲೆಯಾದ್ಯಂತ ವಿಸ್ತರಿಸಲ್ಪಟ್ಟಿದೆ.
ಗೋವೆ : ಈ ಒಂದು ಸಣ್ಣ ಕೊಪ್ಪಲು ಕೃಷ್ಣ ನದಿಯ ದಡದ ಮೇಲಿದ್ದು, ಕೋಟೇಶ್ವರ ಮಂದಿರಕ್ಕೆ ಹೆಸರುವಾಸಿಯಾಗಿದೆ. ಇದು 16ನೇ ಶತಮಾನದ ದೇವಸ್ಥಾನ ಮಹಾಶಿವನಿಗೆ ಅರ್ಪಿತವಾಗಿದೆ. ಸತಾರ ನಗರದಿಂದ ಉತ್ತರಕ್ಕೆ 16 ಕಿ.ಮೀ.ದೂರದಲ್ಲಿದೆ.
ಸತಾರ ನಗರವನ್ನು ನಾಲ್ಕು ಭಾಗಗಳಾಗಿ ವಿಭಜಿಸಲಾಗಿದೆ.ಬೇರೆ ಇತರ ನಗರಗಳಂತೆ : ನಗರ , ಉಪ-ನಗರ , ಎಂಐಡಿಸಿ ಮತ್ತು ಗ್ರಾಮಾಂತರ .
ಸತಾರ ಗ್ರಾಮಾಂತರದ ಪ್ರದೇಶಗಳೆಂದರೆ : ಖಿಂದ್ವಾಡಿ , ಲಿಮ್ಬ್ ಖಿಂದ್ , ಶಾಹುಪುರಿ , ಗೋದೋಲಿ , ಪಿರ್ವಾಡಿಯಾ ಕೆಲವು ಭಾಗ , ಖೇಡ್ ಮತ್ತು ಕನ್ಹೇರ್ ನ ಹಳ್ಳಿಗಳು.
ಸತಾರ ಉಪ-ನಗರದ ಪ್ರದೇಶಗಳೆಂದರೆ : ಕೃಷನಗರ , ವಿಸ್ವ ಕಂಪ್ , ಸಂಗಮನಗರ್ , ಗೆಂದ ಮಾಲ್ , ಐ.ಟಿ.ಐ. ಮುಂತಾದವು.
ಈ ನಗರದಲ್ಲಿ ಮತ್ತೊಂದು ಹೆಸರುವಾಸಿಯಾದ ಸ್ಥಳವು ಪಟೇಶ್ವರ , ಅಜಿಂಕ್ಯತಾರ ,
ಸತಾರವು ಸ್ಥಾಪಿತವಾಗಿರುವುದು, . ಅದು ಸರಾಸರಿ 742 ಮೀಟರ್ ^^ನಷ್ಟು ಸರಾಸರಿ ಎತ್ತರವನ್ನು ಹೊಂದಿದೆ.
ಎಂಐಡಿಸಿ ಸತಾರದ ಪ್ರದೇಶಗಳೆಂದರೆ : ಹಳೆಯ ಎಂಐಡಿಸಿ, ಹೊಸ ಎಂಐಡಿಸಿ ಮತ್ತು ಡೆಗೊನ್ ಎಂಐಡಿಸಿ
ಸತಾರ ನಗರದ ಒಳಗಿನ ಮತ್ತು ಸುತ್ತ-ಮುತ್ತಲಿನ ಪ್ರೇಕ್ಷಣೀಯ/ಪ್ರವಾಸೀ ಸ್ಥಳಗಳು.
ಸಹಜೀವನ ವೆಂಬುದು (ಗ್ರೀಕ್ ನಿಂದ ವ್ಯುತ್ಪತ್ತಿ: ಸಿನ್ "ಜೊತೆಗೆ" ಹಾಗು ಬಿಯೋಸಿಸ್ "ಜೀವಿಸುವುದು") ವಿವಿಧ ಜೀವವಿಜ್ಞಾನದ ಜೀವಿಗಳ ನಡುವೆ ಇರುವ ನಿಕಟ ಹಾಗು ಸಾಮಾನ್ಯವಾಗಿ ದೀರ್ಘಕಾಲಿಕ ಪರಸ್ಪರ ಕ್ರಿಯೆ. 1877ರಲ್ಲಿ, ಬೆನೆಟ್, ಸಹಜೀವನ ಎಂಬ ಪದವನ್ನು (ಈ ಪದವನ್ನು ಇದಕ್ಕೆ ಹಿಂದೆ ಸಮುದಾಯದಲ್ಲಿ ಒಟ್ಟಾಗಿ ಜೀವಿಸುವ ಜನರಿಗೆ ಬಳಸಲಾಗುತ್ತಿತ್ತು.) ಕಲ್ಲು ಹೂಗಳಲ್ಲಿರುವ ಪಾರಸ್ಪರಿಕ ಸಂಬಂಧವನ್ನು ವರ್ಣಿಸಲು ಬಳಸಿದರು. 1879ರಲ್ಲಿ, ಜರ್ಮನ್ ಶಿಲೀಂಧ್ರಶಾಸ್ತ್ರಜ್ಞ ಹೆಯಿನ್ರಿಚ್ ಆಂಟನ್ ಡೆ ಬಾರಿ, ಇದನ್ನು "ಜೀವಿಗಳಿಗಿಂತ ಭಿನ್ನವಾಗಿ ಒಟ್ಟಾಗಿ ಬದುಕುವುದು" ಎಂದು ಅರ್ಥನಿರೂಪಿಸಿದ್ದಾರೆ.
ಸಹಜೀವನದ ಅರ್ಥನಿರೂಪಣೆಯು ಬದಲಾಗುತ್ತಿರುತ್ತದೆ, ಅಲ್ಲದೇ ಈ ಪದವನ್ನು ವ್ಯಾಪಕವಾದ ಜೀವವಿಜ್ಞಾನದ ಪರಸ್ಪರ ಕ್ರಿಯೆಗಳಿಗೆ ಅನ್ವಯಿಸಲಾಗುತ್ತದೆ. ಸಹಜೀವನದ ಸಂಬಂಧವನ್ನು, ಪರಸ್ಪರ ಪ್ರಯೋಜಕವಾದ ಸಹಜೀವನ, ಸಹಜೀವಿ, ಅಥವಾ ಸ್ವಭಾವತಃ ಪರಾವಲಂಬಿ ಎಂದು ವರ್ಗಾವಣೆ ಮಾಡಬಹುದು. ಸಹಜೀವನದ ಕೆಲವು ಸಂಬಂಧಗಳು ನಿರ್ಬಂಧಕವಾಗಿರುತ್ತವೆ, ಅಂದರೆ ಇಬ್ಬರೂ ಸಹಜೀವಿಗಳು ತಮ್ಮ ಉಳಿವಿಗಾಗಿ ಸಂಪೂರ್ಣವಾಗಿ ಒಬ್ಬರ ಮೇಲೆ ಒಬ್ಬರು ಅವಲಂಬಿತರಾಗಿರುತ್ತಾರೆ. ಉದಾಹರಣೆಗೆ, ಹಲವು ಕಲ್ಲುಹೂಗಳು ಶಿಲೀಂಧ್ರದ ಹಾಗು ದ್ಯುತಿಸಂಶ್ಲೇಷಿತ ಸಹಜೀವಿಗಳನ್ನು ಒಳಗೊಂಡಿರುತ್ತವೆ, ಇವುಗಳು ತಮ್ಮಷ್ಟಕ್ಕೆ ತಾವು ಬದುಕಲಾರವು.
ಇತರವುಗಳು ಐಚ್ಚಿಕವಾಗಿರುತ್ತವೆ, ಅಂದರೆ ಅವುಗಳಿಗೆ ಸಾಧ್ಯವಾದರೂ ಇತರ ಜೀವಿಗಳೊಂದಿಗೆ ಬದುಕುವ ಅವಶ್ಯಕತೆ ಇರುವುದಿಲ್ಲ.
ಒಂದು ಪರಾವಲಂಬಿ ಸಂಬಂಧವೆಂದರೆ ಸಹಭಾಗಿತ್ವದಲ್ಲಿ ಓರ್ವ ಜೀವಿ ಸದಸ್ಯನಿಗೆ ಪ್ರಯೋಜನ ಉಂಟಾದರೆ ಮತ್ತೊಂದಕ್ಕೆ ಹಾನಿ ಉಂಟಾಗುತ್ತದೆ. ಪರಾವಲಂಬಿ ಸಹಜೀವನವು ಹಲವು ರೂಪಗಳನ್ನು ಪಡೆಯುತ್ತದೆ, ಇದರಲ್ಲಿ ಪರಪೋಷಿಯ ದೇಹದೊಳಗೆ ಜೀವಿಸುವ ಅಂತಃಪರೋಪಜೀವಿಗಳಿಂದ ಹಿಡಿದು ಅದರ ಮೇಲ್ಮೈಯಲ್ಲಿ ಜೀವಿಸುವ ಬಾಹ್ಯಪರೋಪಜೀವಿಯವರೆಗೂ ಸೇರಿದೆ. ಇದರ ಜೊತೆಯಲ್ಲಿ, ಪರಾವಲಂಬಿಗಳು ನೆಕ್ರೋಟ್ರೋಫಿಕ್ ಗಳಾಗಿರುತ್ತವೆ, ಅಂದರೆ ಇವುಗಳು ತಮ್ಮ ಪರಪೋಷಿಗಳನ್ನು ಸಾಯಿಸುತ್ತವೆ, ಅಥವಾ ಬಯೋಟ್ರೋಫಿಕ್ ಗಳಾಗಿರುತ್ತವೆ, ಅಂದರೆ ಇವುಗಳು ತಮ್ಮ ಪರಪೋಷಿಗಳ ಉಳಿವನ್ನು ನಂಬಿರುತ್ತವೆ. ಬಯೋಟ್ರೋಫಿಕ್ ಪರಾವಲಂಬಿಕೆಯು ಜೀವನದ ಅತ್ಯಂತ ಯಶಸ್ವಿ ಘಟ್ಟವಾಗಿದೆ. ಬಳಕೆಯಾದ ಅರ್ಥನಿರೂಪಣೆಯನ್ನು ಅವಲಂಬಿಸಿ, ಎಲ್ಲ ಪ್ರಾಣಿಗಳಲ್ಲಿ ಅರ್ಧದಷ್ಟು ಕಡೆಪಕ್ಷ ತಮ್ಮ ಜೀವನಚಕ್ರದಲ್ಲಿ ಒಂದು ಪರಾವಲಂಬಿ ಘಟ್ಟವನ್ನು ಹೊಂದಿರುತ್ತವೆ, ಜೊತೆಗೆ ಇದು ಸಸ್ಯಗಳು ಹಾಗು ಶಿಲೀಂಧ್ರಗಳಲ್ಲೂ ನಿರಂತರವಾಗಿದೆ. ಇದಕ್ಕಿಂತ ಹೆಚ್ಚಾಗಿ, ಬಹುತೇಕ ಸ್ವತಂತ್ರವಾಗಿ ಜೀವಿಸುವ ಎಲ್ಲ ಪ್ರಾಣಿಗಳು ಒಂದು ಅಥವಾ ಅದಕ್ಕಿಂತ ಹೆಚ್ಚಿನ ಪರಾವಲಂಬಿ ಗುಂಪಿಗೆ ಪರಪೋಷಿಯಾಗಿರುತ್ತವೆ. ಬಯೋಟ್ರೋಫಿಕ್ ಸಂಬಂಧದ ಒಂದು ಉದಾಹರಣೆಯೆಂದರೆ ತನ್ನ ಪರಪೋಷಿಯಿಂದ ರಕ್ತವನ್ನು ಹೀರುವ ತೊಣಚಿ .
ನಿರ್ಬಂಧಕ ಪರಸ್ಪರಾವಲಂಬನೆಯ ಅತ್ಯದ್ಭುತ ಉದಾಹರಣೆಯೆಂದರೆ ಸಿಬೋಗ್ಲಿನಿಡ್ ನಾಳ ಜಂತುಗಳು ಹಾಗು ಜಲೋಷ್ಣೀಯ ದ್ವಾರಗಳು ಹಾಗು ತಂಪಾದ ಒಸರು ಭೂಮಿಗಳಲ್ಲಿ ಸಹಜೀವನ ನಡೆಸುವ ಬ್ಯಾಕ್ಟೀರಿಯಗಳ ನಡುವಿನ ಸಂಬಂಧ. ಜಂತುವಿಗೆ ಯಾವುದೇ ಜೀರ್ಣಾಂಗ ಭಾಗವಿರುವುದಿಲ್ಲ. ಜೊತೆಗೆ ಇದು ತನ್ನ ಪೋಷಣೆಗಾಗಿ ತನ್ನ ಆಂತರಿಕ ಸಹಜೀವಿಗಳ ಮೇಲೆ ಸಂಪೂರ್ಣವಾಗಿ ಅವಲಂಬಿತವಾಗಿದೆ. ಬ್ಯಾಕ್ಟೀರಿಯ ಹೈಡ್ರೋಜನ್ ಸಲ್ಫೈಡ್ ಅಥವಾ ಮೀಥೇನ್ ನನ್ನು ಆಕ್ಸಿಡೀಕರಣಗೊಳಿಸುತ್ತದೆ, ಇದನ್ನು ಅವುಗಳಿಗೆ ಪರಪೋಷಿಯು ಒದಗಿಸುತ್ತದೆ. ಈ ಜಂತುಗಳನ್ನು 1980ರ ನಂತರದ ಭಾಗದಲ್ಲಿ ಗಾಲಪಗೋಸ್ ದ್ವೀಪಗಳ ಸಮೀಪದ ಜಲೋಷ್ಣೀಯ ದ್ವಾರಗಳಲ್ಲಿ ಪತ್ತೆಮಾಡಲಾಯಿತು. ಜೊತೆಗೆ ಅಲ್ಲಿಂದೀಚೆಗೆ ವಿಶ್ವದ ಎಲ್ಲ ಸಮುದ್ರಗಳ ಆಳ ಕಡಲಿನ ಜಲೋಷ್ಣೀಯ ದ್ವಾರಗಳು ಹಾಗು ತಂಪಾದ ಒಸರು ಭೂಮಿಗಳಲ್ಲಿ ಕಂಡುಬರುತ್ತವೆ. ಹಲವಾರು ಬಗೆಯ ಉಷ್ಣವಲಯದ ಹಾಗು ಉಪೋಷ್ಣವಲಯದ ಇರುವೆಗಳೂ ಸಹ ಕೆಲ ನಿರ್ದಿಷ್ಟ ಜಾತಿಯ ಮರಗಳೊಂದಿಗೆ ಬಹು ಸಂಕೀರ್ಣ ಸಂಬಂಧಗಳನ್ನು ಬೆಳೆಸಿಕೊಂಡಿವೆ.
ಒಂದು ದೊಡ್ಡ ಸಂಖ್ಯೆಯ ಸಸ್ಯಾಹಾರಿ ಪ್ರಾಣಿಗಳು ಪರಸ್ಪರ ಪ್ರಯೋಜನವಾದ ಸ್ವಾಭಾವಿಕ ಅಂತ್ರವನ್ನು ಹೊಂದಿರುತ್ತವೆ, ಇದು ಅವುಗಳಿಗೆ ಸಸ್ಯ ಪದಾರ್ಥಗಳನ್ನು ಜೀರ್ಣಿಸಿಕೊಳ್ಳುವಲ್ಲಿ ಸಹಕಾರಿಯಾಗಿದೆ, ಇದು ಪ್ರಾಣಿ ಬೇಟೆಯನ್ನು ಜೀರ್ಣಿಸಿಕೊಳ್ಳುವುದಕ್ಕಿಂತ ಹೆಚ್ಚು ಕಷ್ಟಕರವಾಗಿದೆ. ಹವಳದ ಬಂಡೆಗಳು ಹವಳವನ್ನು ಉಂಟುಮಾಡುವ ಜೀವಿಗಳು ಹಾಗು ಅವುಗಳ ಒಳಗೆ ಜೀವಿಸುವ ಪಾಚಿಯ ವಿವಿಧ ಮಾದರಿಗಳ ನಡುವೆ ಇರುವ ಪರಸ್ಪರಾವಲಂಬನೆಯ ಪರಿಣಾಮವಾಗಿದೆ. ಭೂಮಿಯ ಮೇಲೆ ಬೆಳೆಯುವ ಹಲವು ಸಸ್ಯಗಳು ಹಾಗು ಭೂಮಿಯ ಪರಿಸರ ವ್ಯವಸ್ಥೆಯು ಸಸ್ಯಗಳ ನಡುವಿನ ಪರಸ್ಪರಾವಲಂಬನೆಯ ಮೇಲೆ ಅವಲಂಬಿತವಾಗಿದೆ, ಇದು ಅವುಗಳಿಗೆ ಗಾಳಿಯಿಂದ ಇಂಗಾಲನ್ನು ಒದಗಿಸುತ್ತವೆ, ಅಲ್ಲದೇ ಮೈಕಾರ್ರೈಜಲ್ ಶಿಲೀಂಧ್ರವು, ಭೂಮಿಯಿಂದ ಖನಿಜಗಳನ್ನು ಆಹಾರವಾಗಿಸುವಲ್ಲಿ ಸಹಾಯಕವಾಗಿದೆ.